text: 1Jesusqa mañakuyta tukuruspanmi, discipulonkunapiwan kushka Cedrón nisqa wayq'opa chimpanpi kaq huertaman riran. 2Chay lugartaqa Jesusta traicionaq Judas Iscariotepas allintan reqsiran, chaypi ashka kutita Jesusqa discipulonkunapiwan huñunakusqankurayku. 3(Jesusqa chay lugarpin discipulonkunawan huñunasqa kasharanku). Hinaqtinmi Judas Iscarioteqa, Roma llaqtayoq soldadokunata pusayukuspa, hinallataq templota cuidaq guardiakunapiwan ima hamuranku. Paykunaqa hamuranku lamparinniyoq, mecheroyoq, hinallataq allin armasqa iman. Paykunataqa mandamuranku sacerdotekunapa jefenkuna, hinallataq fariseo religionniyoq runakunapiwan iman. 4Ichaqa Jesusqa ñan yacharanña imakunas payta pasananmantaqa. Chaymi Jesusqa chay armasqa runakunapa hamusqanta rikuruspa, paykunaman ashuyuran. Hinaspan paykunataqa khaynata tapuran: —Qankunari, ¿pitataq mashkamushankichís? nispa. 5Chaymi chay runakunaqa contestaranku: —Nazaret llaqtayoq Jesustan mashkashayku, nispanku. Hinaqtinmi Jesusqa niran: —Noqan chay mashkasqaykichis runaqa kani, nispa. Jesusta traicionaqnin Judaspas chaypin kasharan. 6“Noqan chay mashkasqaykichis runaqa kani”, nispa Jesús niqtinmi, paykunaqa qepaman kutispanku, pampaman t'ikrakuranku. 7Hinaqtinmi Jesusqa kaqmanta paykunata tapuran: —Qankunari, ¿pitataq mashkamushankichís? nispa. Chaymi paykunaqa kaqmanta contestaranku: —Nazaret llaqtayoq Jesustan mashkashayku, nispanku. 8Chaymi Jesusqa contestaran: —Ñan niykichishña: “Noqan kani”, nispa. Noqata mashkamuwashankichis chayqa, kay discipuloykunatayá ripunankupaq dejaychis, nispa. 9Kaykunaqa pasaran, Jesuspa ñawpaqtaraq rimasqan cumplikunanpaqmi. Paymi niran: “Papaypa qowasqankunataqa, manan ni ch'ullallatapas chinkachinichu”, nispa. 10Hinaqtinmi Simón Pedroqa espadanta orqomuspa, Malco sutiyoq runapa phaña ninrinta kuchurparan. Chay runaqa sacerdotekunapa jefenta serviq runan karan. 11Chaymi Jesusqa Pedrota niran: —Chay espadaykita waqaychay. Dios Taytaymi ñak'arinaypaq noqataqa kamachimuwaran. ¿Chaychu noqari, chay ñak'ariyta mana chashkiyman? nispa. 12Chay Roma llaqtayoq soldadokunan, jefenpiwan, hinallataq templota cuidaq guardiakunapiwan ima, Jesusta hap'ispa, makinta chaqnaspa, presota aparanku. 13Hinaspan primertaqa sacerdote Anaspa wasinman aparanku. Anasqa Caifaspa suegronmi karan. Chay watapin Caifasqa sacerdotekunapa jefen karan. 14Chay Caifasmi Israel nación llaqtapi kamachikuq jefekunata, ñawpaqtaraq consejaspa, khaynata niran: “Allinmi kanman huk runalla wañunanpaq, ashka runakuna nacionninchispi wañunanmantaqa”, nispa. 15Simón Pedroqa Jesuspa huknin discipulonpiwanmi, Jesusta presota apaqtinku qepanta riranku. Pedrowan riq discipuloqa, sacerdotekunapa jefenwanmi reqsinakuran. Chayraykun Jesusta chay palacio wasipa pationman apayuqtinku, Pedrowan riq discipulopas chayman haykuran. 16Ichaqa Pedroñataqmi hawallapi qepakuran. Chaymi sacerdotekunapa jefenwan reqsinakuq discipuloqa ukhumantaña lloqsimuspa, punkupi cuidaq warmita niran, Pedrota palacio wasipa pationman haykuchinanpaq. Chayñan Pedroqa haykuran. 17Hinaqtinmi punkuta cuidaq warmiqa Pedrota khaynata tapuran: —¿Qanqa kay runapa huknin discipulonmá kashankí? nispa. Hinaqtinmi Pedroqa contestaran: —Noqaqa manan chay runapa discipulonchu kani, nispa. 18Chayllapitaqmi sacerdotekunapa jefenpa sirvientenkunapas, hinallataq templota cuidaq guardiakunapas, chirimusqanrayku ninata ratachispanku muyuriqninpi q'oñikusharanku. Chaypin Pedropas paykunawan kushka q'oñikusharan. 19Sacerdotekunapa ñawpaq kaq jefen Anasmi Jesusta tapuran, pikunas discipulonkuna kasqanmanta, hinallataq imakuna yachachisqanmantawan ima. 20Chaymi Jesusqa contestaran: —Noqaqa alayritan llapallan runakunamanqa rimarani. Hinaspapas noqaqa sapa kutinmi templopi, hinallataq Diosmanta yachachina sinagoga wasikunapipas, Israel nacionniyoq llapallan runakuna uyarishaqtinku yachachirani. Noqaqa manan ni imatapas pakallapiqa rimaranichu. 21Chayri, ¿imanaqtintaq noqatari tapuwashankí? Sichus noqamanta imatapas yachayta munaspaykiqa, aswanyá chay uyariwaqniy runakunata tapumuy. Paykunan noqapa tukuy imakuna rimasqaykunamantaqa yachanku, nispa. 22Saynata niqtinmi templota cuidaq huknin guardiaqa, Jesusta uyanpi saqmaran. Hinaspan niran: —¿Saynatachu ninayki sacerdotekunapa jefenta? nispa. 23Hinaqtinmi Jesusqa chay saqmaqnin guardiata contestaspa, khaynata niran: —Sichus mana allinkunata rimarani chayqa, niwayá mana allin rimasqaykunata. Ichaqa, sichus cheqaqta rimarani chayqa, ¿imanaqtintaq saqmawashankirí? nispa. 24Hinaqtinmi sacerdotekunapa ñawpaq kaq jefen Anasqa, Jesuspa makinkuna hina watasqallata, sacerdotekunapa jefen Caifasman apachiran. 25Pedroqa kaqllapiraqmi ninaq ladonpi sayaspa q'oñikusharan. Hinaqtinmi paytaqa khaynata tapuranku: —Qanpas, ¿manachu chay runapa huknin discipulon kashankí? nispanku. Chaymi Pedroqa negaspa khaynata contestaran: —Noqaqa manan chay runapa discipulonchu kani, nispa. 26Chaymantan sacerdotekunapa jefenta serviq runaqa, Pedrota rikuruspa tapullarantaq: —Noqaqa, ¿qantachus hina Jesuswan kushkata, huertapiqa rikusharaykí? nispa. Chay sirviente runaqa Malco sutiyoq runapa familianmi karan. Chay Malcotan Pedroqa ninrinta huertapi kuchuran. 27Chaymi Pedroqa kaqmanta negallarantaq. Hinaqtinmi chay ratolla galloqa waqaramuran. 28Tutallamantan sacerdotekunapa jefen Caifaspa wasinmanta gobernador Poncio Pilatopa palacio wasinman Jesusta aparanku. Hinaspan Israel nacionniyoq runakunaqa costumbrenkuman hina chay palacio wasimanqa mana haykunankuchu karan, Poncio Pilato forastero runa kasqanrayku. Sichus forasterokunapa wasinman haykuspankuqa, manañan chay Pascua mikhunata mikhunankupaqqa limpioñachu kankuman karan. 29Chaymi Roma llaqtayoq gobernador Poncio Pilatoqa, hawaman lloqsimuspa, Jesusta acusaq runakunata tapuran: —Qankunari, ¿imamantataq kay runatari acusashankichís? nispa. 30Hinaqtinmi paykunaqa contestaranku: —Sichus allin ruwaq runa kaqtinqa, manachá qanmanqa apamuykikumanchu karan, nispanku. 31Hinaqtinmi Poncio Pilatoqa niran: —Kay runataqa apakapuychis. Hinaspa qankunapa leyniykichisman hina juzgamuychis, nispa. Hinaqtinmi Israel nacionniyoq autoridad runakunaqa contestaranku khaynata: —Noqaykuqa manan autorizasqachu kayku, pitapas wañunanpaq sentencianaykupaqqa, nispanku. 32Saynapin cruzpi wañunanmanta Jesuspa nisqan cumplikuran. 33Saynata niqtinkun Poncio Pilatoqa palacio wasinman kaqmanta kutiyuspa, Jesusta waqyaspa, khaynata tapuran: —¿Qanchu kanki Israel nacionniyoq runakunapa reynin? nispa. 34Chaymi Jesusqa huk tapukuywan contestaran: —Qanri, ¿kikillaykimantachu tapuwashankí? Icha, ¿hukkunachu noqamantari nisurankí? nispa. 35Hinaqtinmi gobernador Poncio Pilatoqa khaynata contestaran: —Noqari, ¿acaso Israel nacionniyoq llaqtamasiykichu kaní? Llaqtamasiyki runakunan, hinallataq sacerdotekunapa jefenkuna iman, qantaqa noqaman apamuwanku. Chayri, ¿ima mana allintataq paykunapa contranpiri ruwaramurankí? nispa. 36Hinaqtinmi Jesusqa contestaspa niran: —Noqaqa manan kay pachapi reykuna hina kamachiqchu kani. Sichus kay pachapi reykuna hina kayman chayqa, noqapa discipuloykunan noqarayku peleaspanku defiendewanman, saynapi Israel nacionniyoq jefekunaman ama entregawanankupaq, nispa. 37Hinaqtinmi gobernador Poncio Pilatoqa niran: —Saynaqa, ¿reychu kankí? nispa. Hinaqtinmi Jesusqa contestaran: —Qanmi niwashanki: “Reymi kanki”, nispaqa. Noqaqa kay pachaman hamuspan nacerani, hinaspan kay pachapi runakunaman cheqaq kaqmanta willarani. Chaymi pipas cheqaq kaqta mashkaqqa, willakusqaytapas uyarin, nispa. 38Saynata niqtinmi gobernador Poncio Pilatoqa tapuran: —¿Imataq chay cheqaq kaqrí? nispa. Saynata Jesusta tapuruspanmi, Poncio Pilatoqa palacio wasinpa punkunman kaqmanta lloqsimuspa, Israel nacionniyoq runakunata niran: —Kay runapiqa manan ni ima huchatapas tarinichu. 39Ichaqa qankunapa costumbreykichisman hinan, noqaqa Pascua fiesta p'unchawpi huk presota kacharini. Chayri, ¿qankuna munankichishchu Israel nación llaqtapa reyninta kacharipunayta? nispa. 40Saynata Poncio Pilato niqtinmi, llapallan runakunaqa khaynata qaparispa niranku: —¡Chay runataqa ama kachariychu! ¡Aswanqa Barrabás runata kacharipuy! nispanku. Chay Barrabasqa criminal suwa runan karan.


c: text/html

text: 1Iñiyqa suyashasqanchista cheqaqtapuni chaskinanchispaq yuyaymi, mana rikusqanchistapas kashasqanpaqpuni yuyaymi. 2Ñawpa taytanchiskunapas chay hina iñiyniyoq kaspankun Diospa allinpaq hap'isqan karqanku. 3Iñiywanmi yachanchis Diospa siminwan hinantin pachakuna kamasqa kasqanta, kunan rikusqanchis kaqkunaqa mana rikusqamanta ruwasqan karqan. 4Iñiywanmi Abelqa aswan allin sacrificiota Diosman haywarqan Cainpa haywasqanmantaqa, chayraykun Diosqa payta chaninpaq hap'irqan, ofrendankunatapas chaskiykurqan. Chaymi Abelqa wañupunña chaypas chay iñiyninwan rimashallan. 5Iñiywanmi Enocqa kawsashaqlla hanaq pachaman apasqa karqan, manataq payta tarirqankuñachu, Dios payta apakapusqanrayku. Diospa Simin Qelqapin willakun manaraq apasqa kashaspaqa Diospa sonqonman chayaqtapuni kawsasqanta. 6Pipas mana iñiyniyoq kaspaqa manan Diospa sonqonman chayaqtapuni ruwayta atinmanchu. Chhaynaqa, pipas Diosman asuykuqqa iñinanpunin Diospa kasqanta, Diosqa maskhaqninkunata saminchaq kasqantapas. 7Iñiywanmi Noeqa manaraq rikusqakunamanta Dios willaqtin hina, manchakuywan kasukuspa arcata ruwarqan llapa familiantin qespichisqa kananpaq. Chay iñiyninwanmi payqa runakunata huchacharqan, iñiyllawantaqmi chanin kawsaytapas chaskirqan. 8Iñiywanmi Abrahamqa Diospa waqyasqanta kasukuspa llaqtanmanta lloqsimurqan, hinaspa puririrqan Diospa herencia qonan hallp'aman, ichaqa manan yacharqanchu maymanchus rishasqanta. 9Iñiywanmi Abrahamqa Diospa prometesqan hallp'api tiyarqan wak llaqtayoq hina. Payqa karpakunapin tiyarqan, pay hinallataqmi chay kikin prometesqata chaskiq Isaacpas Jacobpas karpakunapi tiyarqanku. 10Abrahamqa suyasharqan Diospa wakichispa sayarichisqan allin teqsiyoq llaqtatan. 11Iñiywanmi kikin Sarapas payaña kashaspa atiyta chaskirqan wiksallikunanpaq, prometeqnin Diosqa hunt'aq kasqanta iñisqanrayku. 12Chhaynaqa, Abrahamqa yuyaqllaña kasharqan chaypas, mirayninqa karqan hanaq pachapi ch'askakuna hinan, lamar-qocha patapi aqo hina mana yupay atinan. 13Llapan chay runakunaqa iñishaspallan wañukapurqanku Diospa prometesqan kaqkunata manaraq chaskishaspa, ichaqa iñiyniyoq kaspankun karullamanta chaykunata qhawarirqanku, hinaspa kusikurqanku. Ahinapin kay pachapiqa purikuqkunalla kasqankuta sut'inchakurqanku. 14Chay hinata rimaqkunaqa sut'itan reqsichikunku llaqtayoq-kayta maskhashasqankuta. 15Maymantachus lloqsimusqanku llaqtata yuyashankuman karqan chayqa, atinkumanmi karqan chayman kutipuyta. 16Ichaqa aswan sumaqkaq llaqtatan munarqanku, hanaq pacha sumaq llaqtata. Chayraykun Diospas mana p'enqakunchu “paykunaq Diosnin” kayta, paykunapaqmi llaqtata wakichipurqan. 17Iñiywanmi Abrahamqa Diospa probasqan kaspa, Isaacta pusarqan sacrificiopi Diosman haywananpaq. Payqa manan sapan churinta sacrificiopi haywayta mich'akurqanchu, Diosña prometerqan: 18Isaac churiykipin mirayniyki kanqa, nispa chaypas. 19Abrahamqa yuyaykurqanmi Diosqa wañusqamanta kawsarichimpunanpaq atiyniyoq kasqanta. Chay hinaqa, huk rikch'anachiypin nisunman: Abrahamqa churintan chaskikapun wañusqamanta kawsarimpuqta hina, nispa. 20Iñiywanmi Isaacqa Jacobta Esautawan samincharqan, imaynachus qhepaneqman kanankumanta rimaykuspa. 21Iñiywanmi Jacobqa wañukapushaspaña, Josepa churinkunata sapankata samincharqan, hinaspa Diosta yupaycharqan tawnanman q'emiykukuspa. 22Iñiywanmi Joseqa wañukapushaspaña willarqan Israelpa mirayninkuna Egipto suyumanta lloqsipunankuta, hinaspan paypa tullunkunata apapunankupaq kamachikurqan. 23Iñiywanmi Moisestaqa naceqtin hina tayta-maman kinsa killata pakarqanku, munay wawa kasqanrayku, manataq manchakurqankuchu reypa kamachikusqantapas. 24Iñiywanmi Moisesqa hatunña kaspa mana munarqanchu Egipto rey Faraonpa ususinpa wawan nisqa kayta, 25aswanmi Diospa llaqtanwan kuska muchuchisqa kayta yuyaykurqan, pisi p'unchaykunalla huchaq kusichikuyninpi kawsananmantaqa. 26Egiptopi qhapaq kaymantaqa Cristoraykun pisichasqa kayta aswan qhapaq kaypaq hap'irqan, payqa samiyoq kaytan suyakusharqan. 27Iñiywanmi Egiptomanta ripurqan reypa phiñakusqanta mana manchaspa. Payqa mana rikuna Diostan rikushanmanpas hina qhawaspa qaqata sayarqan. 28Iñiywanmi Pascua Fiestatapas ruwarqan, hinallataq yawarwan punkukunata ch'aqchunapaqpas kamachikurqan, Israel runakunaq phiwi churinkunata chay wañuchiq ángel ama wañuchinanpaq. 29Iñiywanmi Israel runakunaqa Puka Qochata ch'aki hallp'ata hina chimparqanku, Egipto runakunataq ichaqa chimpayta munaspanku unuq millp'usqan wañupurqanku. 30Iñiywanmi Jericó llaqtaq muyuriq perqanpas thunikurqan, qanchis p'unchayta Israel runakuna muyuykuqtinku. 31Iñiywanmi rabona Rahab warmipas kawsarqan qhamiyaqkunata sumaqta chaskisqanrayku, manan mana kasukuqkunawan kuskachu wañurqan. 32¿Imatataq astawan niyman? Manachá willaspa tukuyta atiymanchu Gedeonmanta, Baracmanta, Sansonmanta, Jeftemanta, Davidmanta, Samuelmanta, profetakunamantapas. 33Iñiywanmi paykunaqa suyukunata atiparqanku, chaninninpi kamachikurqanku, Diospa prometesqankunata chaskirqanku, leonkunaq simintapas mukirqanku. 34Sinchi manchana rawrashaq ninatan wañuchirqanku, filo espadawan wañuchinamantan ayqerqanku, pisi kallpakunapas kallpachakurqankun, awqa-tinkuypin ancha atiyniyoq rikhurirqanku, hinaspan awqankuq soldadonkunatapas pasaqta atiparqanku. 35Warmikunapas wañuqninkutan kawsarichisqata chaskikapurqanku. Hukkunataq sinchi ñak'arichisqa wañukapurqanku, paykunaqa manan kacharichisqa-kayta munarqankuchu aswan allin kawsarimpuyta aypanankupaq. 36Wakinmi asipayasqa soq'asqa karqanku, wakintaq cadenakunawan watasqa carcelpi rikukurqanku. 37Wakinkunataq karqanku ch'aqesqa, serruchuwan kuchusqa, espadawan wañuchisqa, kayman chayman purirqanku oveja qarawan cabra qarawan p'istuykusqa, mana imayoq, sinchi llakichisqa, sinchi maqasqa ima. 38Kay pachaqa manan paykunapaq hinachu karqan. Chaymi ch'inneqkunapi, orqo-orqopi, qaqa wasikunapi, hallp'a t'oqokunapipas chinkasqa purirqanku. 39Llapallanmi chay runakunaqa iñisqankurayku allinpaq hap'isqa kashaspapas, Diospa prometesqanta mana chaskirqankuchu. 40Diosmi ñoqanchispaq aswan allinkaqta yuyaykuspa wakichipuwarqanchis, paykunapas ñoqallanchiswantaq hunt'asqa kanankupaq.

robotstxt: allowed

filter: keep


text: 1Natanaelwan parlashanmanta allaqnin uk diyaqa, Galilea lugarpa pwiblun Cana' shutiqpi, karan uk kidamyintu. Jesuspa mamanpis chay kidamyintupi karan. 2Chaynulla Jesuspis yach'akuqninkunawan kunachikasha kar, chaypi karanllapa. 3Chay kidamyintupina kayatinllapaqa, ubapa yakun binu tukukaran. Chaymi Jesustaqa, mamanqa niran: --Manana ubapa yakun binu kannachu nir. 4Jesusqa niran: --Mamitay, ¿imapaqtaq kayta willamanki? ¡Yarayraq! Milagrukunata ruranaypaq uraqami, manaraq ch'amushachu nir. 5Chaynu Jesu's nitinmi, mamanqa chay kidamyintupi ikimanta aypachikuqkunataqa niran: --Tukuy imata pay nishutinllapaqa, rurayllapa nir. 6Chaypiqami karan, rumimanta saysi atunlla butijakuna. Chaykunapimi Israelmanta runakunaqa yakuta ch'uraqllapa, paqakuna kustumrinta rurananllapapaq. Kada butijakunami kwatru lata yakuta aypaq. 7Chaymanta Jesusqa ikimanta aypachikuq chaykunataqa niran: --Kay atun butijakunaman yakuta untachiyllapa, nir. Chaynu nitinqa, chay ikimanta aypachikuqkunaqa, untachiranllapa. 8Chaymantaqa, Jesusqa niran: --Kananqa pitilata ch'aqar, apar quyllapa chay naypaqpi aypachikuqqa kamananpaq nir. Chaynu nitinqa, chay ikimanta aypachikuqkunaqa, chaynu ruraranllapa. 9Chay naypaqpi aypachikuq chayqa yaku, binupaq tikrakashata kamar mana yach'aranchu maymanta, imanumi chay binuqa rikarisha nirmapis. Nataq, ikimanta aypachikuqkunaqa, yach'ayaranllapa yakumanta nir. Chaqa paykunallari yakuta ch'aqar untachisha karanllapa chay butijakunamanqa. 10Chaymantaqa naypaqpi aypachikuq chayqa, chay kidaq runata qayamur, niran: --Tukuy kidaqkunami puntataqa shumaq binutaraq upyachikunllapa. Chaymanta tukuy kusata upyashana katinqa, mana shumaq binutanachu upyachikunllapa. Piru qam-shuypaqa ashwan mas shumaq binutaraq ch'urashayki kasha upyachikunaykipaqqa nir. 11Chayta chay kidamyintupi rurashanmi, Jesuspa punta milagrunqa karan. Chay milagrutaqami ruraran Galileapa pwiblun Cana' shutiqpi. Chaywanmi intrachikuran payqa Dyus kar, puytin chaykunata rurayta nir. Chaymi yach'akuqninkunaqa paypi kriyiranllapa. 12Chaymantaqa riranllapana uran Capernau'm pwibluman mamanwan, ukninkunawan, yach'akuqninkunawan ima. Chaypimi ayka diyata karanllapa. 13Israel runakunapa Pascua fyistan shipchana katinmi, Jesuspis riran Jerusalenman. 14Jerusalenman ch'arqa, Dyusta adurananllapa wasipiqa, rantikuqkunata tariran. Chaypiqami ufrindapaq nir rantikuyaranllapa turukunata, uyshakunata, palumakunata ima. Chaynulla uklawmanta kaq qillayta kambyaq runakuna ima karanllapa. 15Chaykunata tarirmi, Jesusqa waskakunata aypar uk latiguta rurar, tukuy chaypi kaqkunataqa waqtaman itakuran, uyshantinta, turuntinta ima. Nataq chay qillaykunata kambyaqkunapata-shuypaqa, qillayninmatapis pachaman chaqchukuran. Chaynulla misanllapamatapis ratachiran ima. 16Palumakunata rantikuqkunata-shuypaqa niran: --¡Qamkunapis, kaykunataqa urquyllapa! ¡Chaqa Taytay Dyuspa wasinqami mana imakunata rantikunanllapapaqchu! 17Chaynu nitinmi, yach'akuqninkunaqa kwintata qukaranllapa uk iskribikashakunapi nishanpaq. Chaqa niqmi: "Wasikipi mana allinkunata ruratinllapami, kusata piñakushaq" nir. 18Chaymantaqa, Israelmanta karguyjunkunaqa, kaynu nir tapuran: --¿Ima milagruwantaq intrachimankillapa, Dyusmanta shamusha kar chayta rurayanki nir, nuqakuna kriyishunayllapapaqqa? 19Jesusqa niran: --Kay wasita ratachiyllapa. Chaymanta kimsa diyalapaq qashan shachishaq nir. 20Chaynu Jesu's nitinmi, chay Israelmanta karguyjunkunaqa niran: --¡Aja jay! ¡Kwarintay-saysi (46) añupaqmi, shachirayllapa Dyusta adurananllapa wasitaqa! ¡Piru qamqa ninki, kimsa diyalapaq shachishaq! nir. 21Piru Jesu's "Kay wasita shachishaq" nirqami, kwirpunllapaq niran. 22Chaymi Jesu's wanur kawsamutinqa, yach'akuqninkunaqa yarpuranllapa, wanur qashan kimsa diyamanta kawsamushaq nishanta. Chaynami kriyiranllapa, iskribikashakuna nishanpi, chaynulla Jesu's tukuy nishanpi imamapis. 23Jesusqa Jerusalenllapi kayar Pascua fyistapiqa achka milagrukunata ruraran. Chaymi kusala achka runakuna kriyiranllapa paypiqa. 24Piru Jesusqa mana paykunapiqa kunfyakaranchu, chaynu kriyitinllapamapis. Chaqa tukuytari riqsiq imanumi nirmapis. 25Chaynu karmi, runa uk runa masinpaq payta willanantaqa mana ministiqchu. Chaqa paylla tukuyta riqsiq, yarpuyninllapapiqa imanumi nirmapis.


text: 1Chaymantataq Absalonqa wakichikurqan huk carretata caballokunatawan, phisqa chunka qharikunatataq ñawpaqenta phawananpaq. 2Tutallamanta hatarispataq Absalonqa llaqta punkuman sapa p'unchay suyaq rirqan. Pleitoyoqkuna chaninchasqa kananpaq reyman hamuqtintaq, payqa waqyarispa tapuykurqan: –¿Mayqen llaqtamantan kanki? nispa. Israelpa huknin ayllunmantan kani, niqtintaq, 3Absalonqa nirqan: –Mañakusqaykiqa allinmi chaninmi, ichaqa manan pipas kanchu reypa churasqan uyarinasuykipaq. 4¡Ñoqalla kay suyupi juez kayman, llapan pleitoyoq runakunapaq chaninchapuyman! nispa. 5Hinallataq payman qayllaykuspa napaykuqninkunata Absalonqa makinta haywarispa oqllaykurqan, hinaspa much'aykurqan. 6Ahinatan chaninchasqa kananpaq reyman hamuq sapanka Israel runata ruwarqan, chhaynapin runakunaq sonqonta suwarqan. 7Tawa watamantañataq Absalonqa reyta nirqan: –Valekuykin Hebrón llaqta rinaypaq Señor Diosman prometekusqayta hunt'aq. 8Aram suyu Gesur llaqtapi kashaspan prometekurqani: Jerusalenman Señor Dios kutichiwanqa chayqa, payta yupaychasaq, nispa. 9Hinan reyqa: –Allinmi, sumaqllaña rirqoy, nirqan. Chaymi Absalonqa Hebrón llaqtaman rirqan. 10Ichaqa llapan Israel ayllukunamanmi willaqkunata kacharqan: Pututu tocaqta uyarispaykichisqa: ¡Absalonmi Hebronpi rey! nispa, qaparinkichis, ninankupaq. 11Absalonmi Jerusalenmanta lloqsirqan iskay pachak invitasqan qharikunapiwan, paykunan riysirqan yuyaykusqanta mana yachaspa. 12Sacrificiota haywashaspataq Absalonqa taytanpa yuyaychaqnin Gilo llaqtayoq Ahitofelta waqyachimurqan. David contra rimanakusqankuqa aswan-aswanmi yapakurqan, astawantaq Absalonta qatikuq runakunapas askhayarqan. 13Hinan Davidman huk willakuq hamurqan: –Llapa Israel runakunan Absalonta qatikun, nispa. 14Chaymi Davidqa Jerusalenpi llapa oficialninkunata nirqan: –¡Haku, ayqekusun, manan Absalontaqa atipasunmanchu! ¡Usqhaylla lloqsisun! Qonqaymi ayparqowasunman, hinaspan atipasqa rikukusunman, llapa runataq wañuchisqa kanman, nispa. 15Paykunataq nirqanku: –Ñoqaykuqa liston kashayku, señor reyniyku, imata kamachikuqtiykipas ruwanaykupaq, nispa. 16Hinan reyqa llapan familianpiwan lloqsirqan, tiyaqmasin chunka warmikunallatan saqerqan rey tiyana wasita qhawashanankupaq. 17Reytaq pay qatikuq llapa runakunapiwan lloqsispaña, llaqta tukukuy wasipi suyarqan. 18Hinan reypa ñawpaqenman pasarqan oficialninkuna, reypa guardian Ceret runa Pelet runa ima, Davidwan Gatmanta hamuq llapan soqta pachak Get llaqtayoq runakunapas. 19Chaymi Davidqa Gat llaqtayoq Itaita nirqan: –¿Qanpas rillawaqtaqchu? Ama riychu, kutipuy, hinaspa qhepakuy mosoq reywan, qanqa karu llaqtayoqmi kanki, llaqtaykimanta wikch'usqa. 20Manan unayraqchu kaypi kasqayki, ¿imaynataq ñoqa pusarikullaykimantaq? Ñoqaqa manan yachanichu mayman rinaytapas. Kutipuy wawqeykikunapiwan, Señor Diosmi khuyapayaspa waqaychasunki, nispa. 21Hinan Itaiqa kutichirqan: –Señor reyníy, Señor Diospa sutinpin jurani, qanwanmi risaq maymanña riqtiykipas, kuskan wañusunpas kawsasunpas, nispa. 22Davidtaq Itaita nirqan: –Chhaynaqa, allinmi, haku risunchis, nispa. Hinan Itaiqa llapan qharikunapiwan familiantinkama rirqanku. 23Llaqtapi qhepaq runakunataq reyta runakunatawan ripuqta rikuspa kunkayoqta waqarqanku. Davidtaq Cedrón mayuta pasaspa, llapan runakunapiwan ch'inneqman rirqan. 24Hinallataq sacerdote Sadocpas Diospa rimanakuynin arca apaq Leví runakunapiwan rirqanku, hinaspan Abiatarpa qayllanman churaykurqanku llaqtamanta llapanku lloqsimunankama. 25Reytaq ichaqa Sadocta nirqan: –Diospa arcanta llaqtaman kutichipuy. Señor Dios khuyakuwaspa munaqtinqa, kutimuspaymi rikusaqraq arcata maypichus kasqan cheqastawan. 26Manataqchus khuyakuwan chayqa, munayninta ñoqawan ruwachun, nispa. 27Nillarqantaq Davidqa sacerdote Sadocta: –¿Manachu reparanki? Kutipullay Jerusalenman ama llakikuspa, churiyki Ahimaaspiwan, Abiatarpa churin Jonatanpiwan. 28Ñoqaqa ch'inneqpi mayu pasana cheqaspin qhepakusaqraq imachus kasqanta willamuwanaykichiskama, nispa. 29Hinan Sadocqa Abiatarpiwan Diospa arcanta Jerusalenman kutichipurqan, chaypitaq qhepakapurqanku. 30Davidtaq Olivos orqota q'ala chakilla waqaspa wicharqan, umanta pakaykukuspa. Kaqllatataq paywan riqkunapas ruwarqanku. 31Ahitofelpa pay contra Absalonwan yuyaykushasqanta yachaspan Davidqa nirqan: –Ahitofelpa tukuy yuyaychasqanta Señor Dios tutayachichun, nispa. 32Orqo patapi Dios yupaychana cheqasman David chayaqtintaq, Arqui runa Husaiqa paywan tupaq rirqan, p'achanpas llik'i-llik'i, umanpas hallp'akama. 33Hinan Davidqa nirqan: –Ñoqawan rispaqa hark'awankimanchá usqhaylla purinayta, 34aswanpas llaqtaman kutipuspayki Absalonta ninki: Reyníy, ñoqa kamachiyki kasaq, imaynan taytaykitapas servirqani, ahinallataq servisqayki, nispa. Ahinapi Ahitofelpa yuyaychasqanta waqllichinki ñoqaq allinniypaq. 35Sacerdote Sadocpas Abiatarpas chaypin qanwan kanqaku, chayrayku rey tiyana wasipi llapa uyarisqaykita paykunaman willanki. 36Chaypin kashanku Sadocpa churin Ahimaaspas, hinallataq Abiatarpa churin Jonatanpas, paykunawan willachimuwanki tukuy uyarisqaykita, nispa. 37Absalón Jerusalén llaqtaman haykuqtinmi, Davidpa amigon Husaiqa chayallarqantaq.


text: 1Chaura chay quima puchurayag angelpita trompëtata juc töcaruptinga, ricapurü juc goyllarnuy jana pachapita cay pachaman ishquirayämugtam. Jinarcurmi chay goyllarnuy ishquirayämugtaga gorun mana ushayniynag ruyi pözupa llävinta. 2Chaura chay mana ushayniynag ruyi pözuta quichraruptinga jegaramun goshchrim juc jatun hornupita yargamugnuy. Chaypitam pampa ruyipita chay yargamug goshchriga intitas, walyaytas chaparun. Chaura pasaymi yanauyarun cay pachaga. 3Jinarcurmi chay goshchripitaga yargaramun salta piricu nirayag ‘langosta’ ningancuna, mayman chaymansi cay pachaman. Chaypitam nirun chaycunataga alacrán wachrishanuysi nanaywan cunchuchinanpag. 4Chauraga nirun cay pachachru guewatas ni ima verdicagtas, ni ima montitas, mana lutanta rurananpagmi, antis Diospa unanchanta mana urcunchru apagcunalata cunchuchinanpagmi. 5Chaypitam nirun chaycunataga runacunata mana wanuchipäcunanpag, antis pichga quillantin imanaypas cunchuchiyla cunchuchinanpag. Chaycunaga runacunata cunchuchipäcunag alacrán wachriruptin nanaywan cunchugnuymi. 6Chay junagcuna chraramuptin, runacuna ashipäcungam wanuyta, nätan wanuysi manam paycunapagga cangachu. 7Chay langostacunaga canag guërrapag caballucuna camarishanuymi, nätan umancunachrüsi cacunag örupita rurasha corönanuymi, nätan cärancunam canag runapa nirag. 8Agchancunas canag warmipa niragmi, nätan quiruncunam canag leoncunapanuy. 9Pëchuncunas canag fierrupita chilïcu chruracushanuymi. Nätan raprancunam wagaricunag achca caballucuna cärruta guërraman cörriypa aywachir wagarichignuy. 10Chrupancunas canag alacranpanuysi wachricunayogmi. Chaywanmi runacunata pichga quillantin cawaypa cunchuchinag. 11Chaycunapaga mandagnin canag, mana ushayniynag ruyi pözupa llävin charayagmi. Nätan jutinmi canag hebreocunapa rimayninchrüga ‘Abadón’, nätan griegochrümi ‘Apolión’. (Nätan quechuachrümi ‘Pampanman rurag’ ninan.) 12Chay galayunan alisca juyu cunchuyga nämi pasarun. Nätan cananga chay ishcay juyu cunchuycuna puchurayagga nämi nachrgarayämun. 13Chaura chay quima ángel puchurayagpita mas guepacag ángel töcaruptinga, Diospa naupanchru chay örupita rurasha altarpa chruscun lädunchru wagracagpitam mayarü, 14chay trompëtata töcamug ángel rurananpag cay nimugta: “Eufrates jutiyog jatun mayu manyanchru chay chruscu angelcuna watarayagta pasquimuy” nigta. 15Chaura angelga chay chruscu angelcunatam cachrarirämun. Cay pachachru runacunatachu quimaman partiruchwan chaypa juclay partinnuylata wanuchipäcunanpag. Chaycunaga chayürapagmi, chay junagpagmi, chay quillapagmi, chay watapagmi, camaricushala capäcunag. 16Jinarcurmi mayarü chay caballucunachru logarayagcuna “Cayan ishcay pachrac millonmi” nimugta. 17Nätan Dios ricapachimaptin, ricapurümi chay caballucunatas jinaman logarayagcunatas. Chaycunaga jatirapäcunag fierru chilïcutam ninanuysi pucata, ‘jacintu’ ningan ruminuysi azulta, azufrinuysi cuti garwashta. Chay caballucunapa umancuna canag leonpanuymi, nätan shimincunapitam yargamunag nina, goshchri jinaman azufri rupayag. 18Chaura cay pachachrüga runacuna wanurärin chay quimaman partishapa juclay partincaglam. Chay runacunaga wanurärin ninawanmi, goshchriwanmi, jinaman rupayag azufri caballupa shimicunapita yargamugwanmi. 19Chay caballucunapaga chay wanuchicurcänan canag shimincunachrümi jinaman chrupancunachrümi. Chay chrupancuna canag culebracunanuymi jinaman umayogcamam. Chaycunawanmi däñapäcunag. 20Nätan waquin cawayag runacunaga, chay cunchuywan wanugta ricarcayarsi manam wanacurcänagchu chay lutan rurayangancunapita, lutan espiritucuna servigpita, ni örupita, yurag golguepita, broncipita, rumipita, guerupita ima rurashacunata Diostanuy serviypitas. Chay rurashacunaga manam ricapunsi, ni mayansi, ni purinsi. 21Chay runacunaga manam ni wanacurcänagchu, runa wanuchiytas, ni mal ruraytas, ni warmin warmin, olgon olgon cawaytas, ni suwacuytas.


text: 1Ñaupa punda caita munani: tucuiguna ruganauchu, mañanauchu, agrasinauchu, tucui runaunamanda; 2rey apuunamanda, tucui mandajcunamanda, ñucanchi ganashua alilla causangaj, Diosta iyarisha, ali shunguhua. 3Ñucanchira Quishpichij Diospa ñaupajpi, cai sami causai alimi, munaihuajmi. 4Pai munanmi tucui runauna quishpinauchu, sirtu shimira yachanama shamunauchu. 5Shu sapalla Dios tian. Dioshua runahua chaupi shungüi shu sapalla alichij tian. Paiga Jesucristo, runa. 6Pai quiquinllara cuca, tucuira cuti randingaj. Chita pai ricuchina huraspi ricuchishca aca. 7Chihuaj ñuca camachijpas cachashca runas rai tucucani. Cristo shutii sirtura rimani, mana llullanichu. Shinallara gentilgunara yachachij tucucani, quirinahuas, sirtu shimihuas. 8Shinajpi munani cariuna mañanauchu tucui partiunai, chuyaj maquira atarichisha, mana piñarishcahua, mana macanaushcahua. 9Shinallara huarmiuna ali tunura churarinauchu, ali quillparisha, mana yapajta ricurijta paiñashcahua, mana curihua, mana perlaunahua, mana yapajta valij churarinahua, 10astaun ali ranaunahua churarinauchu, “Quirinimi” nij huarmiuna rana tunui. 11Huarmiuna chunlla tiasha yachanauchu, ali caźusha. 12Huarmiunara lugarda mana cunichu yachachingaj, cariunara mandangajpas, astaumbas chunlla tianami. 13Adán ñaupa punda rashca aca, chi huasha Eva. 14Adán mana umachishcachu aca, randi huarmi umachishca asha, uchayuj tucuca. 15Astaun huarmi quishpichishca anga huahuaunara pagarichisha, pai quirisha, llaquishcahua sumajlla causasha, ali sumaj shunghua.


text: 1Saypita sogta junagtami Pedruta, Santiaguta y Santiagupa wauguin Juanta pushacurcur Jesús wisargan sunyag jircaman. 2Saychömi paycuna ricaycäyaptin Jesuspa cäran intinörä chipipergan. Mödananpis segaypa yurag ricacur empañayparä asicyargan. 3Saychömi ricayargan Moiseswan Elías yuriparcur Jesuswan parlaycäyagta. 4Saymi Jesusta Pedro nergan: “Alipärä nogacuna cayman shayämushcä, taytay. Cananga rurayäshä quimsa suclata: jucta gampä, jucta Moisespä y jucta Eliaspä.” 5Sayno Pedro parlapaycaptinmi chipipiycag pucutay paycunata sapacurcorgan. Saymi pucutay rurinpita Tayta Dios nimorgan: “Payga cuyay surëmi. Noga munashgäno lapanta ruraptinmi cushish caycä. ¡Pay nishushgayquicunata cäsucuyay!” 6Sayno nimogta wiyaycurmi discïpuluncunaga pasaypa mansacäyashpan pampaman lätacuycuyargan. 7Sayno lätaraycäyaptinmi paycunata yataycur Jesús nergan: “Ama mansacäyaysu. Sharcuyay.” 8Sayno niptin nuquircuyänanpäga Jesús japalannami caycänä. 9Jircapita cutimurmi paycunata Jesús nergan: “Jircacho ricashgayquita pitapis ama wilapäyanquiräsu wanushgäpita NOGA cawarimushgäyag.” 10Saypitanami discïpuluncuna Jesusta tapuyargan: “Moisés guelgashgan leycunata yachasegcuna niyan Cristo shamunanpä puntata Eliasrä shamunanpä cashgantami. Sayno nicaptenga ¿imanirtä Elías shamunräsu?” 11Sayno niyaptinmi Jesús nergan: “Elías yapay shamunanpä cashganta niyashgannölami Elías mayna shamush. Elías shamur wilacuptinpis manami runacuna chasquicuyashgasu wilacushganta. Chasquicuyänanpa trucanga payta chiquirmi wanusiyash. Saynölami runacuna NOGATAPIS chiquimar wanusiyämangapä.” 13Jesús sayno niptin discïpulucuna tantyayargan Juan Bautistapä parlaycashganta. 14Jircapita cutimurmi runacuna shuntacäyashganman Jesús chargan. Saychömi Jesuspa puntanman gongurpacuycur juc runa ruwacur nergan: 15“Surëta cachacaycasilay, taytay. Payta wanuy gueshya sariptinmi ninamanpis yacumanpis jegan. 16Discïpuluyquicunaman apamuptëpis manami cachacäsiyta camäpacuyashgasu.” 17Sayno niptin Jesús nergan: “¡Yäracuyniynag jusasapa runacuna! ¿Imayyagrä gamcunawan caycäshä? Mä apamuy say magtata. ” 18Naupanman apaycaptinmi say magtata nacaycäseg supayta Jesús olgutupargan. Olgutupaycuptinmi supayga jinan höra magtapita yargurir aywacorgan. Say hörapitanami magta sänuna ricacorgan. 19Saypitanami quiquilancuna caycar discïpuluncuna Jesusta tapuyargan: “¿Imanirtä nogacuna garguyta camäpacuyashcäsu say supayta?” niyashpan. 20Saymi paycunata Jesús nergan: “Janan shongula Tayta Diosman yäracurmi gamcunaga garguyta camäpacuyashcanquisu. Ñäbuspa murunno tacshalapis yäracuyniqui captenga manami imapis ajasu gamcunapä canga. Tagay jircata witicunanpä niyaptiquipis witicunmanmi. 21[Sayno captinpis cayno cag supaycunaga yarguyan ayunashpansi Tayta Diosta manacushgarämi.]” 22Galilea provinciacho discïpuluncunawan purirmi Jesús nergan: “Juc runami NOGATA entregamanga chiquimagnëcunapa maquinman. 23Sayno captinpis wanusimashganpita quimsa junagtami cawarimushäpä.” Sayno niptinmi discïpuluncuna yupa laquicuyargan. 24Saypitanami Capernaumman discïpuluncunawan Jesús chäyargan. Saychömi templupä impuesto cobragcuna Pedruta tapuyargan: “¿Jesusga manacu pägan templunpä impuestuta?” nir. 25Sayno tapuyaptinmi Pedroga nergan: “Au, päganmi.” Sayno nishpanmi Jesús caycashgan cag wayiman aywargan tapunanpä. Manarä tapuptinmi Jesús nergan: “¿Imaninquitä Simón? Nación mandag reycuna ¿pitatä impuestuta cobrayan? ¿Surincunatacu o munaynincho caycag jäpa runacunatacu?” 26Sayno tapuptinmi Pedro nergan: “Munaynincho cag jäpa runacunatami impuestutaga cobrayan, taytay.” Sayno niptin Jesús nergan: “Sauraga nación mandagpa surin impuestuta mana pägashgannömi nogapis, Tayta Diospa surin car, templunpä impuestuta pägämansu. 27Sayno captinpis cobragcuna mana rabiacuyänanpä gochaman aywar anzuëluyquiwan pescäduta sarimuy. Punta cag pescäduta sarimushgayquipa shiminchömi guellay caycangapä. Say guellaywan nogapita y gampitapis impuestuta pägaycuy.”


text: 1Chaymanta suknin diya kashkan aypa runakuna tantanakurkansapa Jesus yachachikuptin uyarinankunapa. Paykunapa mana nima mikunankuna tiyaptin Jesuska disipulunkunata kayashpankuna willarkansapa: 2—Sukaman kay runakunata llakichinisapa. Ñami kimsa diyatana ñukawan kashpankuna tukuy mikunankunata tukuchashkasapa. 3Sukkuna sukaman karu llaktakunamanta shamushkasapa. Chayrayku mana willanayanisapachu wasinkunaman kutinankunapa mana nimata karashpayni. Ichará mana mikushpa rishpankuna ñanpi shaykunmansapa. 4Chayta willaptinkuna disipulunkunaka Jesusta willarkansapa: —Kaypika manami niman suk runa kawsanchu. ¿Imashnatí kay chunllapi kay aypa runakunata karanchimansapa? 5Chaypina Jesuska tapurkansapa: —¿Mashna pannikichití tiyan? Paykunaka aynirkansapa: —Kanchislla tiyawansapa. 6Chaypina Jesuska tukuy chay runakunata willarkansapa allpapi tiyarinankunapa. Tiyariptinkuna chay kanchis pankunata apishpa Tata Diosta agradesirkan. Chaymanta chay pankunata paki paki rurashpa disipulunkunata kurkansapa runakunata charichinankunapa. 7Chaymanta paykunapa tiyapurkansapa challwillunkuna. Jesus chaytapish apishpa Tata Diosta agradesirkan. Chaypina disipulunkunata willarkansapa chaytapish karanankunapa. 8Tukuy chay runakuna mikurkansapa saksanankunakaman. Chaymanta mikushkankuna puchushkata kanchis sestu untata tantachirkansapa. 9Chay mikuk ullkukuna yaka chusku waranka karkansapa. Chaymanta mikushkankunawasha Jesuska willarkansapa wasinkunaman kutinankunapa. 10Rishkankunawasha Jesuska disipulunkunawan suk kanowapi Dalmanuta partiman rirkan. 11Chaymanta fariseo runakuna Jesusta laduncharkansapa. Paykunaka Jesusta llullachinayashpa kallarirkansapa sukaman tapuyta. Roygarkansapa suk almirana milagruta rurananpa yachanankunapa Tata Diosmanta shamudu runa kananta. 12Chaypina Jesuska llakishpa sinchita samaykushpa willarkansapa: —¿Imapatí roygawankichi suk almirana milagruta ruranaynipa? Kankuna roygawaptikichipish mana nimata rurashachu. 13Chaymanta Jesuska paykunata sakirkansapa. Shamushkan kanowapi yaykushpa chay kochata chimbarkan. 14Manara chay kanowapi chimbashpankuna disipulunkuna kunkarkansapa mirkapankunata apayta. Kanowapika suk pansillulla tiyapurkansapa. 15Chashna riykashpankuna Jesuska willarkansapa: —Mash allita uyariwaychi. Ama munaychichu fariseokunapa nima Herodespa levadurawan ruradu pankunata. 16Chashna Jesus willaptinkuna mana entiendishpankuna willanakurkansapa: —Pankunata mana apamushkanchikunaraykumi chaytaka willawanchisapa. 17Chay rimashkankunata yachashpa Jesuska willarkansapa: —¿Imapatí rimankichi mana nima pan tiyashunaykichita? Mana pannikichi illashkanraykuchu chayta willashkaykichi. ¿Ariya manarachu entiendinkichira? ¿Manarachu allitara riksiwankichi? ¿Imapatí sukaman sinchi shunku kankichi? 18Ñawiyuk kashpaykichi ¿manachu rurashkaynita kawashkankichi? Rinriyuk kashpaykichi ¿manachu yachachikushkaynita uyarishkankichi? ¿Manachu yuyankichi? 19Pichka pankunawan pichka waranka runakunata karaptini ¿mashna sestutatí mikuna puchuduta tantachirkankichi? Chaypina paykuna aynirkansapa: —Chunka ishkay sestuta. 20Chaypina Jesuska kashkan tapurkansapa: —Chaymanta chusku waranka runakunata kanchis panta mirachishpa karaptini ¿mashna sestu untatatí puchudu pankunata tantachirkankichi? Chashna tapuptinkuna disipulunkunaka aynirkansapa: —Kanchis sestuta. 21Chaypina Jesuska willarkansapa: —¿Manarachu allitara entiendiwankichi? 22Chaymanta Betsaida llaktapi Jesuska disipulunkunawan chayarkansapa. Chaypina Jesusman suk mana kawakuk runata pushamurkansapa. Roygarkansapa llankashpa alliyachinanpa. 23Jesuska chay mana kawakuk runata makinmanta apishpa pusharkan llakta washaman. Chaypina tukayninwan ñawinkunata ñuyuchishpa umanpi makinta churashpa tapurkan: —¿Atipankichu kawakuyta? 24Chay mana kawakuk runaka suk tipisituta kawakushpana willarkan: —Kawani runakunata kaspikuna puriktashina. 25Jesuska kashkan ñawinta llankapuptin chay runaka alliyashpana tukuy layata sukaman allitana kawarkan. 26Chaypina Jesuska willarkan: —Kuskalla wasikiman rillay. Amana llaktaman kutiynachu. 27Chaymanta Sesarea Filipo partipi llaktakunaman Jesuska disipulunkunawan rirkansapa. Ñanta riykashpankuna Jesuska tapurkansapa: —Runakuna parlashpankuna ¿pi kanaynitatí rimaykansapa? 28Chaypina paykunaka aynirkansapa: —Sukkuna rimansapa Juan Bawtista kanaykita. Sukkuna rimansapa ñawpa yachachikuk Eliyas kanaykita. Sukkuna rimansapa Tata Diospa rimananta yachachikuk runa kanaykita. 29Chaypina Jesuska tapurkansapa: —Kankunaka ¿pi kanaynitatí yuyankichi? Chashna tapuptinkuna Pedruka aynirkan: —Kanka Tata Diosmanta shamudu salvakuk runami kanki. 30Chaypina Jesuska willarkansapa amara ni pita willanankunapa Tata Diosmanta shamudu salvakuk runa kananta. 31Chaymanta Jesus allita entiendichishpankuna willarkansapa sielumanta shamudu runa kashpa sukaman padesinanta. Willarkansapa ansianukunawan saserdotekunapa kamachikukninkunawan Moisespa killkadunta yachachikuk runakuna sukaman chiknishpankuna padesichinankunata. Willarkansapa paykuna chiknishpankuna wañuchinankunatapish. Chaymanta willarkansapa wañuchiptinkuna kimsa diyapi kawsamunanta. 32Tukuy chayta kuskata yachachirkansapa. Chaypina Pedruka suk chikanman Jesusta pushashpa willarkan: —Señor, ama chaytaka yuyaychu. 33Chashna willaptin Jesuska disipulunkunata chapashpa Pedruta piñayashpa willarkan: —Ñukamanta anchuy, Satanas. Runakunapa munananllata yuyashpa willawaykanki ama wañunaynipa. Manami Tata Diospa munanantachu willawaykanki. 34Chaymanta Jesuska tukuy disipulunkunata chaypi tiyak runakunatapish kayashpankuna willarkansapa: —Kankuna disipuluynikuna kanayashpaykichika amana kikikichipa munanaykichita rurashpanachu kawsaychi. Chiknishuk runakuna ñukarayku wañuchishunayaptikichipish ñukallata kreyiwashpa katiwaychi. 35Kankuna wañuymanta kishpinayashpa sakiwashpaykichika mana tukuyniyuk ninamanta mana kishpinkichichu. Chaymanta kreyiwashkaykichirayku runakuna wañuchishuptikichipish sieluman rinkichi Tata Dioswan mana tukuyniyukta kawsak. 36Suk runa rikchak laya tiyapuptin mana sielupi yaykushpaka yankamanta kay allpapi tukuy layayuk kashka. 37Tukuy tiyapukninkuna mana nimapi yanapankachu ninamanta kishpinanpa. 38Suk runakuna mana alli rurak mana kreyiwak runakunapa ñawpakninkunapi ñukata pinkakuwansapa. Rimanaynitapish mana munansapachu. Chashna pinkakuwaptinkuna kay allpaman kashkan shamuptini ñukapish chay pinkakuwak runakunata willashasapa mana ñukapa kanankunata. Chay diyaka Tatayni Diospa llipyayninpi yanapawak angelkunawan tantalla kashkan shamusha.


text: 1Caypïta pasalmi intiru jatun malcacunäćhu tacsa malcacunaćhüpis Jesus pulila Diospa allin gubirnunpïta yaćhachishtin. Ćhunca ishcayniyu yaćhapacünincunañatacmi puliwshipäcula. 2Chaynütacmi inchäśhapi sänachishan walmicunapïwan, ima ishyaynincunapïpis sänachishan walmicunapïpis, waquinnin'a paycunacta liwshipäcula. Paycunam capäcula Magdala malcapi Maria, anćhish achatu gänalcuptin mana nunapïña sänachishan walmi. 3Chaynütacmi Herodespa yanapänin Cuzpa walmin Juanapis, ñatac Susanapis. Chaynütacmi juc walmicunapis liwshipäcula. Paycunam cay pulïcunäta ima pishiptinpis yanapaycälila. Caynu lulaycula alli cäniyu capäculmi. 4Chayćhu puliyaptin intiru malcacunäpi lluy juntunacälälimuptinmi tincuchiypa willala cay nil: 5“Juc nunash talpucü liñä. Wacaptinshi waquinnin mujucuna caminucunäman paćhcälun. Chayćhu jalutacüśha cayaptinshi pishucuna śhalcamul lluy pallälälin. 6Juc mujucunañatacshi ćhäla-ćhälaman paćhcälun. Chayćhu wiñalcamulshi lluy chaquïla mana jundu allpa captin. 7Waquin mujucunañatacshi ula-ula, caśha caśhacunäman paćhcälälin. Chay caśhacunäwan cusca wiñalcamuptinshi caśhacuna lluy alwächin. 8Ñatac juc mujucunañatacshi allin jundu allpaman ćhäpäcun. Chaycunash ichá allicta wayupäcul paćhac wayuyniyü-camalä capäcun” nil. Nilculmi callpawan: “¡Linliyu cal'a uyaliculcay-ari!” nila. 9Chaynu niptinmi yaćhapacünincuna: “Tapuculläśhayqui, taytáy. Cay tincuchishayquiwan ¿imaninayquitam niyalcämanqui?” nin. 10Niptinmi: “Amcunactá Tayta Diosmi tantiaycachipäcuśhunqui gubirnunćhu pacacuynincunactapis. Ñatac juccunätá caynu tincuchiyllaplämi, Diospa shiminćhu cay nishan-yupaypis: ‘Maynüpa licayalcalpis mana licapäcunanpä; maynüpa uyaliyalcalpis mana uyalipäcunanpä’ nil. 11“Cay tincuchishäca caynümi: Chay mujum cayan Diospa limaynin. 12Caminuman ćhäcänümi Diospa willacuynin waquin nunacunaman'a ćhan. Chaynu uyaliyaptinpis Satanaśh śhalcamulmi śhun'unman ćhäśhancäta waycalpülun mana chalapaculcänanpä nï salbaculcänanpäpis. 13“Chaynütacshi ćhäla-ćhälaman ćhäcänüpis Diospa willacuynin ćhan waquinnincunaman'a. Paycunam tuqui gänaśhwan uyaliyalcalpis mana sapichacüśha lanta-yupay cayalcal chalapacuynin mana tacyanchu. Chaymi uchuc sasachacuycunallawan'a Diosninchicta un'älun. 14“Waquin nunacunamanñatacmi chay caśha-caśhaman muju paćhcäcänuy Diospa willacuynin ćhäpäcun. Ñatac imaymana munaynincunawan cänincunawan aychanpa munaynincunawanpis shipuchicüluptinmi mana wayuynin canchu. 15“Ñatac jundu allin allpaman ćhäcänuy capäcun allin willacuyta llapan śhun'unwan tuquip ćhasquïcunämi. Jinalmi śhun'unman tuquicta ćhulaycul, masïsu śhaycul sumä wayuyniyü-camalä capäcun. 16“[¿Imapïmi caynu tincuchiyllap willapäcuc?] Manamá juc acchicta walaycachinchic mancawan pacaycunapächu, nïtac cawitup lulinman ćhulaycunapächu. Aśhwanpa altu ćhulacunmanmi ćhulcunchic yaycamücunaca sumä ima caśhantapis licananpä. 17Chaynümi cay tincuchiyllap willaśhaccäpis pictapis lluy tantiapacachin'a. Manam canan imapis pacalanñachu, sinu'a willaśhañam. 18Chayurá sumäta uyalipäcuy. Tantiäcunätá mas tantiayta uśhalämi can'apis. Mana tantiäcunätam ichá uywätucuśhantapis aśhwanpalä chincalpächisha can'a” nila. 19Chaynu Jesus yaćhayächiptinmi mamanwan śhullcancuna ćhälälimul ñiti-ñiti nunacunaca cayaptin mana yaycuyta atipapäculachu. 20Chaynu cayaptinmi Jesusta jucnin willaycula: “Mamayquiwan śhullcayquicunam ashiyalcäśhunqui” nil. 21Niptinmi: “Taytäpa shiminta uyalicul cäsucücunämá mamá, śhullcá” nila. 22Juc muyunmi Jesus yaćhapacünincunawan barcuman ishpipäcula. Jinalculmi Jesus: “Acuchun cay ućhap chimpanman” nilcul liculcäla. 23Chaynu liyalcaptinmi Jesusta puñuy aysälun. Chayćhümi alli-alli waywa juclla licalïmun. Jinalculmi yacüta manchanaśhpä śhalcachicuyal barcumanpis wañuypänüña winacächicuyan. 24Chaynu jinacuyaptinmi: “¡Taytallay taytay, wañuypa patanćhüñam cacuyanchic!” nishtin Jesusta licchachipäcula. Jinaptinmi śhalcalcamul: “¡Waywa, yacu, śhaycuyña!” nila. Nilcullaptinmi tuqui-tuqui jawcayälun. 25Jinaptinmi yaćhapacünincunacta: “¿Imapïtá amcuna mana chalapacalcämanquilächu?” nila. Niptinmi paycuna manchapacüśhanuy: “¿Ima nunatan pay, waywäpis yacüpis cäsunanpä?” nil licapayllaman camälälila. 26Chaypïtam Galileap chimpanćhu Gadara-läduman ćhälälin. 27Ćhäläliptinmi chay-lädu nuna yalämun Satanaśhpa maquinćhu lücuyäśha. Cay nunash unayña mana müdacüśha pasaypa calanllan pulila. Pantiuncunallaćhüshi cawsaculapis, manash wasićhüchu. 28Chayshi chay nunäta ćhaquipi maquipi tita cadinacunawan watapäcuptinpis mana quirilachu. Jinalculshi may chunyä ulucunämanpis pasacula Satanaśhca puśhaycaćhayaptin. Cay nuna Jesusta licälul-pacha apalcaćhaypa ñawpäninman un'ulacuyculmi nila: “¡¿Imactatá ya'awan munacuyanqui, Jatun Munayniyu Diospi Śhamü Chulin Jesus?!” nil. 30Niptinmi: “¿Imam śhutiqui?” nila. Niptinmi: “Batallunmi” nila. Cayta nila nisyu-nisyu achatucuna capäculmi. Caynu niptinmi: “¡Cay nunäta caćhaycul liculcay!” nin. 31Niptinmi ćhuncay-ćhuncay ruygaculcäla: “¡Chay mana camacaycü luli-luli wayüman amalä alupämaylächu!” nil. 32Ñatac chay ulucunaćhümi achca-achca cuchicuna lancalayalcäla. Chaymi satanaśhcunaca ruygaculcäla: “¡Wic cuchicunäman liculcänapä awniycälillämay!” nil. 33Chaynu awniycuptinmi chay nunäta caćhaycul liculcäla. Jinaptinmi lluy cuchicunaca juclla lücuyalcul ućhap patanman cürritityalcul lluy ji'acalpälil anuälälila. 34Chay pasaśhanta licalculmi cuchi michïcunaca mana-mana pasaculcan malcäcama tincuśhancunäta ćhaclacunäćhu lluy nunacta willacuśhtin. 35Chaymi nunacunaca ima pasaśhantapis licä śhapämula. Chaynu ćhäpämunanpämi Jesuspa ñawpäninćhu chay lücu nunaca tuqui müdacuśha, sänu fisyunćhu täcuyäñä. Chaynüta licälälilmi lluypis manchapacälälila. 36Chayćhu licäcunaca willapäcula chay nunacta imanuypa caćhaycachishantapis. 37Chayta uyalïlälilmi jinantin Gadara malcaca Jesusta ruygapäcula juc-lädu malcaman pasacunanpä. Chaymi Jesus barcunman ishpilcul yalucuyaptin 38chay sänachishan nunaca ruygala: “Ya'actapis puśhacallämay” nil. 39Niptinmi: “Ya'awan linayquitá aśhwanpa wasiquita licuy. Jinal willapacamuy maynu-maynu lulaycunawan amćhu Dios lulaycuśhantapis” nila. Chaypïmi may malcaman ćhalpis Jesus sänaycachishanta willacula. 40Jesus yaćhapacünincunawan wic-lädu chimpacta cutinanpämi llapa nunacunapis cushisha alcayalcäñä ćhasquinanpä. 41Chayćhu Jesus ćhämuptinmi juntunaculcänan wasip puydïnin Jairo śhutiyu wayapa ćhämul Jesuspa ñawpäninman un'ulacuycul ruygacula: “Japallan cuyay wamlallämi wañucalpuyanña. Acuchun, wasïta lïlläśhun, taytay” nil. 42Caynu ruygacula ćhunca ishcay watayu malta lasac wamlan wañucalpuyaptinshi. Chaypi Jesus liyaptinmi lluy nunapis sumä ñiti-ñiti atipäcula. 43Paycunap ćhawpinćhümi liyäñä ćhunca ishcayniyu wata yawarpa janallanćhu cayä walmi. Paymi mïdicuncunäćhu jampichicuyta puliyal imallantapis illayllapäña aśhtayal lluy camacacüñä. Jinalpis manatacshi uchucllapis carililachu. 44Chay walmim ipanpa aśhuycul Jesuspa müdananpa manyanta tupaycula. Jinaptinmi chayüralla yawarnin lluy śhaycämula. 45Chayćhümi Jesus tapula: “¿Mayantan yataycäman?” nil. Niptin mana mayanpis limaliptinmi Pedropis paywan cäcunapis nila: “Yaćhachicü taytáy, cay-chica nunawan'a quićhqui-quićhqui liyaptinchic ‘¿Mayantan yataycäman?’ niyanquiman” nil. 46Niptinmi nila: “Ya'a tantiacuyämari juc nuna yataycamaptin munaynïwan sänachishäta” nil. 47Chaynu niyaptinmi walmica “Canan'a tantiaman-ari” nil chucchuśhtin aśhuycamula. Jinalculmi Jesuspa ñawpäninman un'ulacuycul llapan nunapis uyaliyaptin willala imacta pinsal chalaycul-pacha sänaśhantapis. 48Niptinmi Jesus nila: “Wamlallá, chay chalapacamäśhayquipam sänälunqui. Amaña llaquicuyñachu. Canan jawcallañari licuy” nil. 49Chaynu niyaptinmi Jairop nunan ćhämul payta nin: “Wamlayqui wañucunñam. Amañash yaćhachicücäta yan'al puśhanquiñachu” nil. 50Chay nishanta uyalïlulmi Jesus nila: “Jairo, ama llaquicuychu. Wamlayqui'a cawsämun'am. Chalapacamay jinalla” nil. 51Chaypi ñä wasinta ćhälulmi yaycula, Pedrowan, Jacobowan, Juanwan ñatac wañü wamlap maman taytancunallawan. 52Chay yaycunanpämi wañü wamlap lädunćhu achca awćhuyalcäñä. Jinaptinmi Jesus nila: “Amaña caynüpa wa'apäcuyñachu. Wamlaca puñuyan jinallam; manam wañuśhachu” nil. 53Niptinmi lluypis: “Cay-ari wamlaca wañüśhaña cayan” nil asipälälinlä canpis. 54Chay nipäcuptinmi wamläta maquipi chalaycul: “¡Wamla, śhalcuy!” nila. 55Niptinmi cawsämula. Jinaptinmi Jesus: “Imallayquitapis uycäliy micunanpä” nil uycachila. 56Lluy caycunapi chay wamlap taytancunam cushisha: “¡Manamá caynüta imaypis licalanchicchu!” ninaculcäla. Ñatac chayćhümi Jesus nila: “Caycunapi amam mayanćhüpis limalcälinquichu” nil.


text: 1Ahabpa wañukapusqan qhepatataq Moab suyu runakunaqa kacharisqa-kayta munaspa Israel contra sayarirqan. 2Ocoziasqa Samariapi kaq wasinpi altos wasi ventanamanta urmaykuspan sinchita k'irikurqan. Chaymi runakunata kacharqan: –Riychis, Ecronpa diosnin Baal-zebubta tapukamuychis kay k'iriymanta qhaliyasaqchus manachus chayta, nispa. 3Señor Diospa angelninmi ichaqa Tisbe llaqtayoq Eliasta nirqan: –Phaway Samaria reypa kachasqankunawan tupaq, hinaspa tapuykunki: ¿Manachu Israelpi Dios kan chaytaq Ecronpa diosnin Baal-zebubman tapukuq rinkichis? nispa. 4Hinaspa ninki, wiraqochaykichis Ocoziastan Señor Diosqa nin: Manañan puñunaykimanta sayarinkiñachu, aswanpas wañunkipunin, nispa. Hinan Eliasqa rirqan. 5Kachasqakunataq reyman kutipurqanku, hinan reyqa paykunata tapurqan: –¿Imanaqtintaq kutirqamunkichis? nispa. 6Paykunataq kutichirqanku: –Huk qhariwanmi tupayku, hinan niwanku: “Kachamuqniykichis reyman kutiychis hinaspa nimuychis”, Señor Diosmi nin: ¿Manachu Israelpi Dios kan chaytaq Ecronpa diosnin Baal-zebubman qanri tapukuqta kachanki? Chaymi manaña puñunaykimanta sayarinkiñachu, aswanpas wañunkipunin, nispa, nispaykichis. 7Hinan reyqa tapuykurqan: –¿Imaynataq kasqa tupaspa rimapayaqniykichis qhariqa? nispa. 8Paykunataq kutichirqanku: –Chay qhariqa millma qarawan p'achasqa, qara chumpiwan chumpiykusqan kasqa, nispa. Hinan reyqa nirqan: –¡Chayqa Tisbe llaqtayoq Eliasmi! nispa. 9Chaymi Eliasman kacharqan huk capitanta phisqa chunka soldadonkunatawan, hinan payqa wicharqan Eliaspa kasqan orqota. Eliastaq orqo puntapi tiyasharqan, hinan capitanqa nirqan: –Dios sonqo runa, qantan rey kamachisunki uraykamunaykipaq, nispa. 10Eliastaq kutichirqan: –Dios sonqo runachus kani chayqa, hanaq pachamanta nina uraykamuchun, hinaspa qantapas phisqa chunka soldadoykikunatapas ruphachun, nispa. Kaq ratotaq hanaq pachamanta nina uraykamuspa phisqa chunka soldadokunantinta ruphaykurqan. 11Reyqa Eliasman kachallarqantaq huk capitanta, phisqa chunka soldadonkunatawan, hinan payqa rispa nirqan: –Dios sonqo runa, qantan rey kamachisunki usqhaylla uraykamunaykipaq, nispa. 12Eliastaq kutichirqan: –Dios sonqo runachus kani chayqa, hanaq pachamanta nina uraykamuchun, hinaspa qantapas phisqa chunka soldadoykikunatapas ruphachun, nispa. Kaq ratotaq hanaq pachamanta nina uraykamuspa phisqa chunka soldadokunantinta ruphaykurqan. 13Reyqa kachallarqantaqmi kinsa kutipiña huk capitanta phisqa chunka soldadonkunatawan. Hinan chay capitanqa Eliaspa ñawpaqenpi qonqoriykukuspa, payta nirqan: –Dios sonqo runa, valekuykin khuyapayawanaykikuta, ñoqapas kay phisqa chunka kamachiykikunapas kawsanaykupaq. 14Yachanin ñawpaqkaq hamuq iskay capitankunata phisqa chunka soldadokunantintakama hanaq pachamanta nina uraykamuspa ruphasqanta. Chay hinaqa, khuyapayaykuway kawsayniyta, nispa. 15Hinaqtinmi Señor Diospa angelninqa Eliasta nirqan: –Ama manchakuychu, paywan uraykuy, nispa. Hinan Eliasqa paywan uraykurqan reyman qayllaykunanpaq. 16Reytataq nirqan: –Señor Diosmi nin: Manapas Israelpi Dios kanmanchu hina Ecronpa diosnin Baal-zebubman tapuqta kachasqaykiraykun, manaña puñunaykimanta sayarinkichu, aswanpas wañunkipunin, nispa. 17Hinan reyqa wañupurqan Señor Diospa Eliaswan willachisqanman hina. Ocoziaspaqa manan churin karqanchu, chaymi rantinpi wawqen Joram kamachikuyta qallarirqan, Josafatpa churin Joram iskay watata Judapi kamachikushaqtin. 18Ocoziaspa wakin ruwasqanmanta willakuyqa Israel Reykunaq Willakuynin Qelqapi qelqasqan kashan.


text: 1Huk kutinmi Jesusqa huk cheqaspi mañakusharqan, mañakuyta tukuqtintaq huknin yachachisqanqa payta nirqan: –Señorníy, yachachiwayku mañakuyta, imaynan Juanpas yachachisqankunata yachachirqan hinata, nispa. 2Chaymi paykunata nirqan: –Mañakuspaykichisqa kay hinatan ninkichis: Yayayku, sutiyki yupaychasqa kachun, Qhapaqsuyuyki hamuchun, 3sapa p'unchay t'antaykuta qowayku. 4Huchaykuta pampachawayku, imaynan ñoqaykupas huchallikuwaqniykuta pampachayku hinata. Amataq wateqasqa kanaykuta munaychu, nispaykichis, nispa. 5Paykunataqa nillarqantaqmi: –Mayqenniykichistaq kuska tutata amigonpata rispa ninman: Amigóy, ama hinachu kay, kinsa t'antaykita ayniriway, 6huk amigoymi chayarqamuwan, manataqmi imaypas kanchu haywarinaypaq, nispa. 7Hinaqtintaq payqa ukhumanta nimunman: Ama rimapayamuwaychu, punkupas wisq'asqañan, wawakunantinmi puñukushani, manan hatarimuymanchu mañakusqaykita qonaypaq, nispa. 8Amigonña kashaspapas manan kuska tutataqa qoykunanpaq hatarinmanchu, chaywanpas sinchitapuni rimapayaqtinqa hatarispa qonmanpunin ima mañakusqantapas. 9Chaymi ñoqaqa niykichis, mañakuychis qosunkichismi, maskhaychis tarinkichismi, waqyakuychis kicharimusunkichismi. 10Pipas mañakuqqa chaskinmi, maskhaqpas tarinmi, waqyakuqpaqpas kicharisqataqmi. 11¿Mayqen taytataq qankunamanta churin challwata mañakuqtin, mach'aqwayta qoykunman? 12Runtuta mañakuqtinpas, ¿alacrán kuruta qoykunman? 13Qankunapas mana allin kashaspa wawaykichisman allin kaqkunataqa qoyta yachankichismi, chaymantapas astawanraqmi hanaq pachapi kaq Yayaykichisqa mañakuqninkunaman Santo Espiritunta qonqa, nispa. 14Huk runamantan upayachiq supayta Jesusqa qarqorqan, hinan supay lloqsirqoqtin upa runaqa rimarirqan, chaymi runakunaqa muspharqanku. 15Wakintaq ichaqa nirqanku: –Supaykunaq kamachiqnin Beelzebupa atiyninwanmi supaykunataqa qarqon, nispa. 16Hukkunataq payta wateqayta munaspa hanaq pacha señal ruwananta mañakurqanku. 17Chaymi Jesusqa yuyaykusqankuta yachaspa paykunata nirqan: –Huk suyupi runakuna cheqninakuspa t'aqanakun chayqa, suyuqa tukukapunqan. Huk wasipi kaqkunapas cheqninakuspa t'aqanakun chayqa, chay wasiqa ch'usaqyapunqan. 18Satanaschus pay kikin contra sayarinman chayqa ¿imaynatataq kamachikushallanman? Qankunaqa ninkichismi: –Supaykunataqa Beelzebupa atiyninwanmi qarqon, nispa 19Ñoqataqchus Beelzebupa atiyninwan supaykunata qarqoni chayqa, churiykichiskunari ¿piqpa atiyninwantaq qarqonku? Paykunan pantasqa kasqaykichismanta juzgasunkichis. 20Aswanpas ñoqachus Diospa atiyninwan supaykunata qarqoni chayqa, Diospa qhapaqsuyunqa ñan qankunaman chayamunña. 21Armakunayoq kallpasapa runachus wasinta allinta waqaychan chayqa, tukuy kaqninpas llapallanmi kashan. 22Ichaqa paymanta aswan kallpasapa hamuspanmi atipanqa, hinaspan llapan chay hap'ipakusqan armakunatapas qechuspa kaqninkunata rakirqonqa. 23Mana ñoqawan kaqqa, ñoqaq contraymi, mana ñoqawan huñuqtaqmi ch'eqechin. 24Runamanta mana allin espíritu lloqsispaqa, ch'aki cheqaskunapin purin samaykuyta maskhaspa, mana tarispataq nin: Lloqsimusqay wasiyman kutiykapusaq, nispa. 25Kutispataq pichasqata allichasqata tarin. 26Chaymi kutispa paymanta aswan millay qanchis espiritukunatawan pusamun, hinaspan haykuspa chaypi tiyanku. Chay runataq ñawpaq kawsayninmantapas aswan millayraq qhepamanqa kapun, nispa. 27Chaykunata Jesusqa nishaqtinmi runakuna ukhumanta huk warmi kunkayoqta payta nimurqan: –Kusisamiyoqmi wachakuqniyki, ñuñuqniyki warmiqa, nispa. 28Jesustaq nirqan: –Aswan kusisamiyoqqa Diospa siminta uyarispa hunt'aqkunan, nispa. 29Runakuna Jesusman huñukamuqtinkutaq, payqa nirqan: –Kay tiempo runakunaqa mana allinmi, milagrotan rikuyta munanku, Diosqa manan milagrota rikuchinqachu, aswanpas profeta Jonasta sucedesqallantan milagrota hina rikuchinqa. 30Imaynan Nínive llaqta runakunapaq Jonasqa huk señal karqan, ahinallataqmi Runaq Churinpas kay tiempo runakunapaq huk señal kanqa. 31Uray lado suyu reinan sinchi karumanta Salomonpa yachayninta uyariq hamurqan, kunantaqmi kaypi kashan Salomonmantapas aswan yachayniyoqqa. Chayraykun taripay p'unchaypi chay reina hatarimuspa kay tiempo runakunata huchachanqa. 32Nínive llaqta runakunan Jonaspa willakusqanwan Diosman kutirikurqanku, kunantaqmi kaypi kashan Jonasmantapas aswan allin willakuqqa. Chayraykun taripay p'unchaypi chay runakuna hatarimuspa kay tiempo runakunata huchachanqa. 33Manan pipas lamparata hap'ichispaqa pakamanchu, nitaq raki ukhumanchu churan, aswanmi k'anchana pataman churan, haykumuqkuna k'anchayta rikunankupaq. 34Ñawiqa lámpara hinan cuerpota k'anchan, chaymi ñawiyki allin kashan chayqa, lliw cuerpoykipas k'anchayniyoq kanqa, mana allinchus ñawiyki kashan chayqa, cuerpoykipas tutayaqllataqmi kanqa. 35Chay hinaqa cuidakuy, qanpi kaq k'anchayqa, amayá tutayaq hinachu kachun. 36Ahinaqa, lliw cuerpoykichus k'anchayniyoq kashan, manataq imallanpas tutayaqchu chayqa, llapan cuerpoykin k'anchanqa, lamparaq k'anchaynin k'anchasqasuykita hina, nispa. 37Rimayta tukuqtintaq huk fariseoqa Jesusta waqyarqan paywan mikhunanpaq, chaymi Jesusqa wasiman haykuspa mikhuq tiyaykurqan. 38Mikhunanpaq Jesusqa mana makinta mayllikuqtintaq fariseoqa muspharqan. 39Chaymi Señor Jesusqa payta nirqan: –Qankunaqa fariseokuna vasotapas platotapas patallantan mayllinkichis, sonqoykichistaq ichaqa suwakuywan mana allin ruwaywan hunt'a kashan. 40¡Mana yuyayniyoqkuna! ¿Diosqa manachu patantapas ukhuntapas ruwallarqantaq? 41Aswanpas kapuqniykichismanta wakchakunaman qoykuychis, chay hinapin qankunapaqqa lliw imapas limpio kanqa. 42¡Ay, qankunamanta fariseokuna! Hierba buenamanta, rudamanta, llapa yuyukunamantawanmi diezmota qoshankichis, ichaqa manan runakunapaq chanintachu ruwankichis, manallataq Diostapas munakunkichischu. Chaykunataqa ruwanaykichispunin karqan, diezmo qoytapas mana qonqaspa. 43¡Ay, qankunamanta fariseokuna! Sinagogakunapin allinkaq tiyanakunallapi tiyayta munankichis, plazakunapipas napaykunatan munankichis. 44¡Ay, qankunamanta! Mana rikhuriq aya p'ampanakuna hinan kankichis, runakunan mana yachaspa aya p'ampasqa patanta purinku, nispa. 45Chaymi kamachikuy simita yachachiqkunamanta huknin payta nirqan: –Yachachikuq, chayta nispaqa ñoqaykutapas k'amishawankikun, nispa. 46Chaymi Jesusqa nirqan: –¡Ay, qankunamantapas kamachikuy simita yachachiqkuna! Llasa q'epikunatan runakunaman q'epichinkichis, qankunataq ichaqa mana huk dedollaykichiswanpas chay q'epikunata yanapaykunkichischu. 47¡Ay, qankunamanta! Ñawpa taytaykichiskunan profetakunata wañuchirqanku, qankunataq chay p'ampasqakuna patapi yuyarina saywata ruwankichis. 48Chay hinaqa, qankunan ñawpa taytaykichispa ruwasqankunata yachaqkunapas “Allinmi” niqkunapas kankichis. Paykunaqa wañuchirqankupunin, qankunataq ichaqa ayanku p'ampasqa patapi yuyarina saywata ruwankichis. 49Chayraykun Diosqa yachayninpi nirqan: –Profetakunatapas apostolkunatapas paykunamanqa kachasaqmi, wakinninkutan wañuchinqaku, wakinninkutataq qatiykachanqaku, nispa. 50Kay pacha kamasqamantapachan llapallan profetakuna wañuchisqa kasqanmanta kay tiempo runakuna manuchasqa kanqa, 51Abelta wañuchisqankumantapacha Zacariasta wañuchisqankukama. Zacariastan Dios yupaychana wasi altar qayllapi wañuchirqanku. Arí, niykichismi, qankunan manuchasqa kankichis. 52¡Ay, qankunamanta kamachikuy simita yachachiqkuna! Qankunaqa Diosmanta yachay llavetan hap'ikapunkichis. Qankuna kikiykichispas manan haykunkichischu, haykushaqkunatapas hark'ankichismi, nispa. 53Chaymanta Jesús lloqsiqtintaq kamachikuy simita yachachiqkunaqa fariseokunapiwan sinchita paypaq phiñakapurqanku, imaymanamantataq tapupayarqanku, 54imapipas pantaqtinqa chayman tumpalla payta huchachanankupaq.


text: 1Tata Dios, mañakusqasuyta uyariway. Tata Dios, saqellay Qanman qhaparikusqay chayamunanta. 2Ama uyaykita pakawaychu; llakisqa kashajteyqa, uyarillaway ari; wajyakusojteyqa, usqhayllata kutichiway. 3Kawsayneyqa q'oshñi jina tukukushan. Tullusniypis nina jina k'ajarishan. 4Sonqoyqa nanasqa, qawisqa qhora jina; mikhuypis mana jap'iwanchu. 5Aycha qarayqa tullusniyman k'askaykun, chhikata ayqosqaypi. 6Ch'in pampapi juku jina kani, raqaykunapi ch'useqa jina. 7Mana puñunichu. Sapan purikoj wasi patapi p'isqo jina kani. 8Enemigosneyqa p'unchaynintinta alqochakuwanku. Sutiyta oqharispa, contraypi kajkuna maldecinku. 9Chayrayku t'antata mikhunaytaqa, ushphata mikhuni. Ujyashaspapis, waqayniytawan ujyaykuni, 10sinch'i k'ajajta phiñakusqaykirayku. Qanqa oqhariwaytawan, wijch'urpariwanki. 11Kawsayneyqa chinkapoj llanthu jinalla, qhora jinataj ch'akipushani. 12Qantajrí, Tata Dios, wiñaypaj kallankipuni; sutiykeqa yuyarisqallapuni kanqa. 13Sayarikuspa, Sionmanta khuyakuy. Khuyakunaykipajqa tiempo chayamunña. Perdonanaykipaj horapis chayamullantaj. 14Kamachisniykeqa Sionpa thuñisqa rumisnintapis munakunku. Raqaykunata rikojtinku, sonqonku nanan. 15Chantá tukuy naciones Tata Diospa sutinta manchachikonqanku. Kay pachamanta tukuy reyesqa Tata Diospa jatun kayninta manchachikonqanku, 16imaraykuchus Tata Diosqa watejmanta Sionta sayachenqa, jatun kaynimpitaj rikhurimonqa. 17Mana piniyojpa mañakusqanta uyarin; chay mañakusqantapis mana qhesachanchu. 18Kayqa qhelqasqa qhepakuchun, qhepata nacekojkunapis Tata Diosta yupaychanankupaj. 19Tata Diosqa janaj pachamantapacha qhawamorqa. Chaymantapacha kay pachata rikumorqa, 20presochasqa kanku, chaykunaj waqayninkuta uyarinampaj, wañunankupaj juchachasqastataj kacharichinampaj. 21Ajinata Sionpi Tata Diospa sutin rejsichisqa kanqa, Jerusalén llajtapitaj Pay yupaychasqa kanqa. 22Chaypacha tukuy nacionesmanta runas tantakuspa, Tata Diosta yupaychanku. 23Wayna kashajtillayraj, Payqa kallpayta qhechuwan, unay kawsanaymanta pisiyachin. 24Noqa nini: Diosníy, ama khuskan kawsaynillaypi pusakapuwaychu, nispa. Qampa kawsayniykeqa wiñay wiñaypaj. 25Qallariymantapacha kay pachata Qan ruwarqanki, cielotapis Qanllataj ruwarqanki. 26Tukuy chay imasqa chinkaponqanku, Qantajrí wiñaypaj sayanki; tukuy chay imasqa p'acha jina thantakonqanku, Qantajrí chaykunata p'achata jina lluch'uspa, wijch'unki, wajtataj churanki. 27Qantaj kikillampuni kanki, watasniykeqa ni jayk'aj tukukonqachu. 28Kamachisniykej miraynenqa ñawpaqeykipi kawsakonqanku, mana imamanta manchachikuspa, ñawpaqeykipitaj sinch'i sayachisqa kanqanku.


text: 1Munakusqasníy, Diosqa willawanchej kay imasta qonawanchejta; chayrayku cuerponchejta, sonqonchejtapis llimphuchakuna tukuy ch'ichi kajmanta. Diosta manchachikuspa, astawan astawan juchamanta t'aqakuna. 2Sonqoykichejpi munakuywan jap'iwayku; mana pitapis ima sajrata ruwarqaykuchu, nitaj pitapis pantacherqaykuchu, nillataj pitapis ch'awkiyarqaykuchu. 3Chaytaqa mana qankunata juchachanayraykuchu niykichej, imaraykuchus ñawpajtaña nerqaykichej qankunaqa sonqosniykupi kashasqaykichejta, khuskapuni kananchejpaj wañuypipis, kawsaypipis. 4Qankunamanqa sut'inta parlaykichej. Qankunamanta may sonqo junt'asqa kani. Tukuy llakiyniykupitaj may sonqochasqa, kusiyniyojtaj kani. 5Macedoniaman chayamusqaykumantapacha, ni imaynata samarikorqaykuchu, astawanqa imaymana llakiykuna jamuwarqayku; jawamanta ch'ajwas karqa, ukhumantataj manchachikuykuna. 6Chaywampis Diosqa, pichus yachan llakisqasta sonqochayta, Payqa noqaykutapis sonqochawarqayku Titoj chayamusqanwan. 7Mana chayamusqallanwanchu sonqochawarqayku; astawanqa imaynatachus payta sonqocharqankichej, chay jinallatataj sonqochawarqayku. Payqa willawarqayku rikuyta munawasqaykuta, waqasqaykichejta, noqamantapis llakikusqaykichejta ima. Chaytaj astawanraj kusichiwarqa. 8Qhelqamusqay cartawanchus llakicherqaykichej chaypis, mana pesachikunichu. Jaqay kutipeqa pesachikorqani; chaypacha llakikorqani, yachaspa chay cartaqa uj ratolla llakichisusqaykichejta. 9Kunanqa kusikuni, mana qankunata llakichisqayraykuchu, manachayqa kusikuni, imaraykuchus chay llakeyqa juchamanta Diosman kutirikunaykichejpaj karqa. Llakikusqaykichejqa Diospa munasqanman jina karqa, chayraykutaj noqaykumantaqa mana ima sajratapis jap'erqankichejchu. 10Diospa munasqanman jina llakikoyqa juchamanta Diosman kutirikuyman pusan salvasqa kanapaj. Chaymantaqa mana pesachikunachu. Kay pachaman jina llakiyrí wañuyta apamun. 11Qankunaqa llakikorqankichej Diospa munasqanman jina. Qhawaychej may jina k'uchismanchus tukorqankichej, jinallataj munarqankichejpuni mana juchayojpaj qhawasqa kayta. Chay jucharayku phiñakorqankichej, manchachikullarqankichejtaj. Qankunaqa rikuwaytapuni munarqankichej, tukuy sonqowantaj munarqankichej chay juchallejta wanachinapaj castigayta. Chay tukuypi rikuchikorqankichej mana juchayoj, llimphustaj kasqaykichej. 12Ajinaqa cartata qhelqamushaspa, mana chay juchallikojpichu yuyasharqani, nitaj pejpa contrampichus juchallikorqa, chay runapichu; astawanqa qhelqamorqaykichej, yachakunampaj Diospa ñawpaqempi imayna munakuyniyojchus noqaykupaj kasqaykichej. 13Chayrayku sonqochasqa kayku. Astawanqa Tito kusisqa kasqanmanta kusikuyku, imaraykuchus qankuna sonqonta pataman oqharerqankichej. 14Qankunamanta Titowan parlaspaqa, mayta jatuncharqaykichej, qankunataj mana p'enqaypi rikhurichiwarqankichejchu. Imatachus qankunaman nerqayku, chaytaqa mana llullakorqaykuchu; jinallataj imatachus Titoman willarqayku qankunamanta, chaytapis manallataj llullakorqaykuchu. 15Paypa munakuynenqa may jatumpuni qankunapaj. Sapa kuti yuyarikun kasukoj kasqaykichejmanta, imaynatachus chayamushajtin, qankuna ukhupi payta jap'erqankichej, manchachikuywan, kharkatitiywantaj, chaymanta. 16Kusikuni tukuy imapi qankuna kasukoj kasqaykichejmanta.


text: 1Chaynu Jesus ćhunca ishcayniyu yaćhapacünincunacta imacta lulapäcunanpäpis lluy limapaycäliptinmi, chay malcacunäman willacü liculcäla. 2Ñatac Bawtisä Juan carsilćhu cayalmi Jesus lluy lulaśhancunacta yaćhälul ishcay puliwshïnincunacta payman caćhala. 3Ćhälulmi tapupäcula: “¿Amchun cayanqui rasunpa Dios Caćhamuśhan nishanca ichá juctalächun alcapäcuśhä?” nil. 4Jesusñatacmi: “Canan Juanman cutiycul willaycäliy cay uyalipäcuśhayquitawan, licapäcuśhayquita: 5aplacunapis licaśhanta, latacunapis pulishanta, liprayücunapis tuqui sänaśhanta, upäśha linliyücunapapis quićhacacuśhanta, wañuśhacunapis śhalcamuśhanta, wacchacunämanpis allin willacuy ćhäśhantalä canpis. 6Jinaman'a niycäliy: ‘Ya'apïta mana ishcayyäcá cushisha caycuchun’ ” nila. 7Paycuna cuticuptinñam Jesus tapula chayćhu cä nunacunäta Juanpïta: “¿Ima-nilä nunacta licätan chay chunyäninman lipäculanqui? ¿Śhu'uśhta waywa apaycaćhäta licächun ichá imam? 8¿Icha juc rïcu nunacta ćhaquinpi umancama chipyayä müdacuśhacta licächun? Chaynu nunacuná puydï mandacücunap wasinćhümá cayalcan. 9Chayurá ¿ima licätan amcuna lipäculanqui? ¿Icha Diospa willacünin nunacta licächun? Rasunpa chaynu nunactamá licapäculanqui. Ñatac lluypïpis pay'a sumäninlämi. 10Diospa isquirbishanmannuy Salbacücäpa puntanta Juan śhamuśhanpïmi niyan: ‘Ampa ñawpäniquitam juc willacünïta caćhamüśhä, ćhänayquipä alistamunanpä’ nil. 11“Rasunpa cay Bawtisä Juanpïta mas lisimäcá manamá canchu jinantin pachäćhu. Chaynu captinpis Diospa gubirnunćhu'a ashllacta lisimäcäpis Juanpïta maslämi lisiman'a. 12Ñatac Juan willacuyta allaycuśhanpi caycamallam Diospa gubirnunpa cuntran śhalcacalcälil pasaypi lijïru nunacuna mana caśhanman cutichiyta jicutayalcan. 13“Licay, Diospa llapa unay willacünincunapis ñatac camachicuycunapis Diospa Caćhamuśhan Salbacüca śhamunantam willaculcäla Juan licalimunancama. 14Amcunap tantiayniqui captin'a, paymi ‘Elias śhamun'am’ nishanca. 15Linliyu cal'a, uyaliculcay-ari. 16“¿Imanuytá amcuna cayalcanqui? Achca walaśh wamlachacuna läsaćhu ayaycaćhaypa awsäcänümi. 17Chaymi casamintu fistacta awsal quïnanta parti tucalcaptinpis, manatac parti'a tuśhüshipäcunchu. Chaynütac wañupacuy awsayta awsayalcal wa'ay wa'ay taquicta taquiyalcaptinpis manatac wa'awshipäcunchu. 18Chaynümi Juan śhamul aybistá micuyta caćhaycul mana uchuclla upyacuptinpis, ‘Satanaśhpa nunan’ nil nipäcunqui. 19Ñatac ya'a Rasun Nunap Chulinca micuptïmi, upyaptïmi ichá, ‘micuypä camäśha, upyaypä camäśha, jucha-sapa nunacunap, alcabäla mañäcunap cunchawänin’ nil jamuyapämanqui. Ñatac Diospa yaćhaynin rasun caśhanta wayuyninpam nunacunaca tantiapäcun'a” nila. 20Ñatac milagrucuna lulaśhanta maynüpaña licayalcalpis mana wanaculcä malcacta yalpälulmi Jesus nila: 21“¡Imanuylä capäcunqui Corazin malca! ¡Imanuylä capäcunqui Betsaida malca! Amcunaćhu milagru lulaśhäta Tirowan Sidon licapäcunman cala. Chayürallaćh juchanpi wanaculcal sumä pin'acuywan llaquicuywan Diospa ñawpäninćhu uyshuläpacunman cala. 22Chayurá rasunpa cäraycunan muyuncäćhu'a Tirowan Sidon amcunapïta mïnus mućhuycachishalämi capäcun'a. 23Ñatac amcunapis Capernaum malca ‘Altuman juluśhaćh capäcuśhä’ ¿niyalcanquićh? Aśhwanpa allpäpa lulïninmanlämi wicapäśha capäcunquipis. Cay milagru amcunaćhu lulaśhäcunäta Sodoma malca licapäcul'a, cay muyuncäcamaćh cayalcanman cala. 24Chaymi cäraycunan muyuncäćhu Sodoma malcapïpis mas mastalä mućhuycachisha capäcunqui” nil. 25Chaypïtam nilatac: “Alawaycucmi Janay pachäćhu cay pachäćhu cä Tayta Diosní, lluy yaćhayniyu, umayu nunacunäpi caycuna pacaycuśhayquitam tantiaycachinqui mana cäpa licaśha nunacunäman. 26Aw, Taytay, caynu canantam munalanqui” nil. 27Chaypïtam nila: “Taytämi ya'ap maquïman cay lluy munaytapis yaćhaytapis ćhulamula. Taytallämá yaćhan paypi śhamüśha caśhäta. Chaynütacmi ya'alla yaćhá pay mayan caśhantapis. Chaymi mayantapis lisiycachishäcälla Taytäta lisipäcun'a. 28Chayurá ya'aman śhapämuy pishipäśha, llaquisha, llasä ipiwan ñitichicuśhanuy cäcuna. Śhamücunätá ya'ami yanapal, jawca jamayćhu jamachishayqui. 29Yügüman yaycapämuy llampu śhun'u allin śhun'u caśhäta lisipämänayquipä. Chayćha jawca cawsayta taliycälinqui. Ñatac cay uśhá yügüman matapämunayquipä maynu jacyallam cayan” nil.


text: 1Chalapacü-masïcuna, śhun'üpa wañupacuyninpis Tayta Diosman mañacuynïpis Israelcunaca salbaśha cananpïtamá cayan. 2Canan paycunap allinnintam niycú: Tayta Diosta sirbiyta maynu-maynümi wañupacuyalcan. Ñatac imanuypa sirbiytapis pantaśhamá cayalcan. 3Manamari tantiapäcunchu Tayta Dioslla mana juchayüman muyuycachimäśhanchicta. Aśhwanpam Tayta Dios lulaśhanta mana ćhasquicul quiquillancunap munayninwan lulayta jicutayalcan. 4Salbacüninchic Jesusñatacmi ichá camachicuycäta camacälun payman lluy chalapacücunaca mana juchayu allin caycuyta ćhasquiycälinanpä. 5Ñatac camachicuypa mana juchayu cayta ashïcunäpá Moises caynütam isquirbila: “Cawsayta munal'a llapallan camachicuytam lulaycunqui” nil. 6Ñatac chalapacuyllanchicpa allin caycuyca manamá calućhüchu. Isquirbishanćhüpis niyämanchicmi: “Manam janay pachäta ishpinanchicchu (yanapaycamänanchicpä Jesusta ji'alpachimü) 7nïtac wañuśhacunämanpis linanchicchu (yanapaycamänanchicpä Jesusta caśhan śhalcachimü)” nil. 8Rasunpa manamá. Chalapacuyllap Tayta Dios mana juchayüta licaycamäśhanchicmi cayllaćhu cayan isquirbishaćhu nishannüpis: “Willacuyca lädullayquićhümi; shimillayquićhümi, śhun'ullayquićhümi cayan” nil. Caytamari ya'anchic willacuyanchic: 9Shimiquiwan Duyñuyqui Jesus caśhanta awniptiqui, śhun'uyquiwanñatac payta Tayta Dios wañuycäpi śhalcachimuśhanman chalapacuptiqui'a, salbaśham canqui. 10Cay śhun'unchicwanmari chalapacunchic mana juchayu ćhasquiycuśha canapä; shiminchicwanñatacmi awninchic salbaycuśha canapä. 11Diospa shiminćhu nishancänüllam cayćhüpis niyan: “Payman mayanpis chalapacücunacá manam imaypis pin'ayćhüchu capäcun'a” nil. 12Manañamari juc-jucchu Israel caśhtawan juc caśhtacunäpis; lluypäpis quiquin Taytallanchicmi ayacünincunacta sumä allincäta uycamanchic. 13Chaynümi jucninćhüpis niyan: “Taytanchicta lluy ayacücunämi salbaycuśha capäcun'a” nil. 14Ñatac ¿imanuypamá ayaculcanman mana chalapaculcäśhancäman'a? ¿Imanuypamá chalapaculcanman mana uyalipäcuśhancäman'a? ¿Imanuypatacmá uyalipäcunman mana mayanpis willaycuyaptin'a? 15Chaynütac mana caćhaśha cayalcal ¿imanuypamá willaculcanman? Cay willacücunäpïmari Diospa shiminćhu niyan: “¡Maynu sumä tuquim allin willacuyta willacücunäpa ćhämuynincunapis!” nil. 16Ñatac lluychu manam allin willacuyta awnipäcula. Chaymi Isaiaspis niyan: “Taytay ¿willacuśhanchicta mayanllá ćhasquiyculatan?” nil. 17Chayurá allin willacuyta uyaliptinchicmi chalapacuyca licalimun. Chay licalichimü allin willacuyllatacmi Jesuspa willacuynin. 18Canan má, niycälimay: ¿Icha willacuyta manachun uyalipäcula, imatá? ¡Uyalipäculamari! Diospa shiminćhüpis niyanmá: “Shimin jinantin pachäman ćhaycächisham cala. ¡Willacuynin sïlup sapincamam ćhaycuśha cala!” nil. 19Yapa má, niycälimay: ¿Icha Israelcunaca manachun tantiapäcula, imatá? ¡Tantiapäculamari! Puntactá Tayta Diosmi Moisesćhu nila: “Am Israelcunäta jamuyäśha nasyunpïtam sïlachishayqui. Mana tantiayniyu malcawanmi piñacuyman ćhulaśhayqui” nil. 20Chaypïtá willacünin Isaiasćhüpis mas tuquictalämi nila: “Mana ashimäcunämi taliycapämäla. Ya'api mana tapucücunämanmi camalachiculá” nil. 21Ñatac Israelcunapïtá niyanmi: “Pasaypi mana uyalicü cullu-linli-cama malcaman yanapaycunäpä anyaśh muyunmi maquïta chacchalalá” nil.


text: 1Tyicuan ta suri quɨvɨ cuan canyicu suhva ra. Ta quichaha canacatyi ra chi ra Jesús yoso caa cha nyacuvi̱ ra Pilato chihin suhva ra Galilea. Vatyi tyihi ra tyiño na cucahñi sɨndaro chi ra Galilea cha cachaha̱ ofrenda chi Nyoo vehe ñuhu. Ta nasaca̱ ra nɨñɨ ra cuan chihin nɨñɨ quɨtɨ cha cua cuvi ofrenda cuan. 2Ta nacaha̱n ra Jesús ta catyí ra chi ra: ―¿Atu chicá xiñi nyoho vatyi cahnu xaan ca cuatyi ra Galilea cuan cha nuu tandɨhɨ ra ityi ñuu ra. Ta yucuan chaha cachihi̱ ra? 3Ñima. Vatyi tatu nyoho ta ma nasama ndo cuhva iyó ndo, tyicuan caa tucu cunaa nyoho. 4Ta ndɨ chahun uñi ra cachihi̱ cha canacava̱ torre Siloé cuan sɨquɨ ra. ¿Atu cuaha ca cuatyi ra ta ican saha inga ra cha iyó ñuu Jerusalén cuñí maa ndo? 5Ñima. Vatyi tatu nyoho ta ma nasama ndo cuhva iyó ndo, cunaa tucu nyoho. 6Tyicuan ta chaha̱ ra Jesús noo cuhva. Ta catyí ra: ―Noo ra iyó yutun cha nañí higo chi ra. Ta nanyaá tun nu ñuhú ra. Ta chaha̱n ra chinyehe ra tatu iñi chɨtɨ tun. Ta nanyehe ra vatyi ñahri. 7Ta quichaha catyí ra chi ra sahá cuenda chi tun: “Cha uñi cuiya tyito ri quichi nyehi tatu iyó chɨtɨ tun. Ta ñahri maa chɨtɨ tun iñi. Na cahnya yo chi tun. Vatyi ¿ñáá ri tuhun sayangá tun nu ñuhú ihya? Vatyi ñahri chɨtɨ chahá tun”, catyí ra. 8Soco ra cha sahá cuenda ñuhú cuan quichaha catyí ra: “Tata, ma cahnya yo chi tun vityin. Na cuinanyaa maa tun nonga cuiya ihya. Cusanduvite ñuhú chaha tun ta cutyihi ñuhú tyahyu. 9Vasɨ tyicuan caa ta cuhva tun chɨtɨ. Soco tatu ña chaha tun chɨtɨ, tyicuan ta cahnya yo chi tun”, catyí ra. 10Noo quɨvɨ cha nyitatú ñáyɨvɨ sañahá ra Jesús chi ñu chichi vehe ñuhu. 11Ta yucuan nyaá noo ñaha cha yɨhɨ́ tatyi ña vaha chi. Ta cha chahun uñi cuiya cuhví ña cha ndutɨhɨ chata ña. Ta ña cuví ndundoo ña. 12Tyicuan ta nanyehe̱ ra Jesús chi ña. Ta cana̱ ra chi ña. Ta quichaha catyi ra chi ña: ―Cha nduvahu̱n. Ñahri ca cuehe ndohún ―catyí ra chi ña. 13Tyicuan ta tyiso̱ ra ndaha ra sɨquɨ ña. Ta caa cuhva ri cuan ta ndundoo̱ ña. Tyicuan ta quichaha sacahnu ña chi Nyoo. 14Soco ra cuví nuu vehe ñuhu, cuxaan xaan ra. Vatyi quɨvɨ nyitatú ñáyɨvɨ sanduvaha̱ ra Jesús chi ña. Ta quichaha catyí ra chi ñáyɨvɨ canyicú cuan: ―Iyó iñu tahan quɨvɨ tahán chi saha tyiño yo. Yucuan quɨvɨ quichi ndo quichi cuvi tatan chi ndo. Ta ma quichi ndo quɨvɨ nyitatu yo ―catyí ra. 15Tyicuan ta ra Jesús quichaha catyí ra chi ra: ―Nyoho cha sahá ndo tyi vaha ndo. ¿Atu ña ndachi tucu nyoho quɨtɨ sana ndo vatyi sacoho ndo ndutya chi tɨ quɨvɨ nyitatú yo? 16Ta tyicuan caa tucu ñaha ihya, vachi ña tata ra Abraham. Ta cha chahun uñi cuiya nuhñí ña chihin cuehe ihya sahá ra ña vaha. Ta yori ndachi chi ña. ¿Atu ña tahán chi ndachi yo chi ña vasɨ quɨvɨ nyitatu yo? ―catyí ra Jesús. 17Tyicuan ta cuhva cha catyí ra Jesús tuhun cuan, tandɨhɨ maa ra xaan iñi chi ra caha̱n cuvi nuu ra. Soco tandɨhɨ maa ñáyɨvɨ cusɨɨ cuñi ñu chihin cha cahnu cha sacuví ra Jesús. 18Tyicuan ta quichaha catyí ra Jesús: ―¿Ñáá chihin sandɨquɨ tahin cha nyacá ñaha Nyoo añima yo? ¿Ñáá chihin sandu ɨnuu ri yo? 19Tari noo chɨtɨ mostaza, tyicuan caa cuví. Vatyi noo ra tachi̱ ra noo chɨtɨ nu ñuhú, ta chahnu̱ tun. Ta cuví tun noo yutun cahnu vavaha. Tyicuan ta chaá coyo saa nuu yutun cuan. Ta yucuan savahá tɨ taca tɨ. 20Tyicuan ta quichaha catyí ra Jesús inga chaha: ―¿Ñáá ca chihin sandu inuu ri yo yoso caa nyacá ñaha Nyoo añima yo? 21Cuví chi tari noo yuchan iya cha nasaca̱ noo ñaha sɨhɨ chihin uñi cuhva yutyi pan. Vatyi tari ndaa pan cuan chihin yuchan iya cuan, tyicuan caa cuahan nducuaha ca ñu nyacá ñaha Nyoo añima ―catyí ra. 22Ityi cuahan ra Jesús Jerusalén cahán ra tuhun Nyoo chihin ñáyɨvɨ tandɨhɨ ñuu nu yaha̱ ra. 23Ta quichaha ndaca tuhun noo ra chi ra: ―¿Atu ña cuaha maa ñáyɨvɨ cucacu añima? ―catyí ra. Tyicuan ta nacaha̱n ra Jesús, ta catyí ra: 24―Na̱nducu ndo cuhva quɨhvɨ ndo yuvehe tɨhɨn. Vatyi yɨɨ xaan quɨhvɨ ndo nu nyacá ñaha Nyoo. Vatyi cuaha xaan ndo cha cucuñi ndo quɨhvɨ ndo yucuan. Ta ma cuvi. 25Vatyi tari chitoho noo vehe tyicuan caa cuví Nyoo. Ta chitoho vehe cuan cunacasɨ ra yuvehe. Tyicuan ta nyoho cha nyicú ndo ityi chata cusacachan ndo yuvehe, ta cucatyi ndo: “Nu̱ña yuvehe.” Ta ra cuan cucatyi ra chi ndo: “Ña chité nya ityi quichi nyoho.” 26Tyicuan ta nyoho cucatyi ndo: “Nyuhu chachi̱ ndi ta chihi̱ ndi chuhun. Maun sañahu̱n tuhun Nyoo chi ndi ityi nu nyaá vehe ndi”, cucatyi ndo chi ra cuan. 27Soco ra cuan cunacahan ra chihin ndo ta cucatyi ra: “Cha catyi chi ndo vatyi ña chité nya ityi quichi nyoho. Ca̱nyaha ndo nu nyai, tandɨhɨ nyoho ñu nyacuví cha ña vaha”, cucatyi ra chi ndo. 28Yucuan ta cuacu ndo ta sacahñi noho ndo cha nyehe ndo chi ra Abraham ta chi ra Isaac ta chi ra Jacob, ta chi tandɨhɨ ra profeta Nyoo cha chiyo ta cha naha. Vatyi canyicú ra nu nyacá ñaha Nyoo. Ta nyoho ndoo ndo ityi chata. 29Ta cuquichi ñáyɨvɨ ityi tyañuhu, ta ityi norte, ta ityi nu caña ñanyii, ta ityi nu quee ñanyii. Ta cunyicu ñu cachi ñu chihin Nyoo nu nyacá ñaha ra. 30Ta yóó ñu cha cuñí cuhun ityi nuu, ican ñu cuhun nu ndɨhɨ. Ta ñu cuahan nu ndɨhɨ, ican ñu cuhun ityi nuu ―catyí ra. 31Suri maa quɨvɨ cuan chaa̱ coyo suhva ra fariseo. Ta catyí ra chi ra Jesús: ―Qui̱ta ihya vatyi ra Herodes cuñí ra cahñi ra chuun ―catyí ra. 32Soco ra Jesús quichaha catyi ra chi ra: ―Cua̱han ndo ta catyi ndo chi ra ñucuii quiñi iyó cuan, vatyi nyacua nya nu chaa maa chi quɨvɨ cha ndɨhɨ tyiño sahí cha tave tatyi ña vaha ta cha sanduvahi chi ñu cuhví, tyicuan ta cundɨhɨ tyiño sahí. 33Soco nya tahán chi cha ndɨhɨ maa tyiño sahí, tyicuan ta cuhun mai cucúvi nya Jerusalén. Vatyi ma cuvi cha cúvi noo ra profeta Nyoo ityi chata Jerusalén. 34¡Ndahvi nyoho ñáyɨvɨ Jerusalén! vatyi chahñí ndo chi ra profeta ra cachahá cuenda tuhun cahán Nyoo chi ndo. Ta tuchi ndo yuu chi tandɨhɨ ra cha saquichi̱ Nyoo nu nyicú ndo. Ta yuhu cuaha xaan chaha cuñí saha cuende chi ndo tari noo ndɨvɨ cha sahá cuenda tɨ chi sehe tɨ, ta naquehen vaha tɨ chi tɨ chichi ndichin tɨ. Soco maa ndo ña cuñí ndo. 35Nye̱he ndo vityin vatyi cha sandoi̱ chi ndo. Ta catyí chi ndo vatyi ma nyehe ca ndo chii nyacua nya chaa chi quɨvɨ cuacatyi ndo vatyi cahnu xaan ra vachi chihin sɨvɨ Nyoo ―catyi ra Jesús.


text: 1Mandaccuna, jahuapachaibi mandactaga canguna charishcatami yachasha cangunahua runagunata Diospacpis alita mandasha cuiraichi. 2Diosta mañanata ama saquinguichichu. Yuyarishalla paita pagrachu nisha cuintaichi. 3Chasnallata ñucanchimandahuas paita mañasha tapuichi. Cristomanda ñaupa mana yachachishca shimita ñuca camachishcamanda carcelbi tapaitucushcauni. Ñáuca chasna tapashca agllaita Dios punguta pascashcacuinta rangahua mañasha tapuichi ñuca chi shimita mastahuas camachingahua. 4Uyaccuna ali yachangahua ñuca chi shimita pasacta yachachichun nisha Diosta mañaichi. Chasna rana mani. 5Cristota mana quiriccuna aushcai ali yuyaihuan purichi. Tucui uras mana manzhashcahuan Jesucristomanda cuintaichi. 6Tucui uras alita rimac runaguna aichi, micunata alichingahua cachita churashcashina ali uyanalla shimita rimaichi. Caran cutin ima tunu runahuas tapucpiga can tucui yuyaihuan cuintai. 7Ñáucanchi yapa llaquishca quiric huauqui Tiquicomi pactasha ñuca imasna ashcata cangunama tucuita cuintangami. Pai ñucanchihuan Señor Jesusmanda yachachisha mana quillasha ali tarabac man. 8Ñáucanchi caibi causaushcata pai cangunata cuintasha cushiyachichun nisha cachauni. 9Tiquicohuanmi cachauni canguna muntunmanda Jesuspacpi alita rauc llaquishca quiric huauqui Onesimota. Paigunami tucui caibi ima tucushcatahuas cangunata cuintangauna. 10Ñáucahuan carcelbi tiyauc Aristarco, Bernabehua primo Marcohuas cangunama saludanata cachaunguna. Ñáa Marcomanda ñuca rimashca shimita yachasha pai cangunahuacpi pactacpi paita cushihuan yaicuchipanguichi. 11Chi Jesus Justo nishcahuas chasnallata cangunama saludanata cachaun. Chi israel muntunmanda quimsa (3) runallami ñucahuan Diospa ali mandanamanda yachachisha tarabaunguna. Chasna rashami ñucata yanapasha cushiyachihuanguna. 12Canguna muntunmanda Jesucristo mandashca rac Iprapuspas saludanata cachaun. Pai tucui uras cangunamanda Diosta sinzhita mañasha canguna quirinata ama saquisha sinzhita shayarinauchun nisha mañaun, Dios tucui munashcata yachasha ranauchun nisha mañaun. 13Paimi cangunamanda chasnallata Laodicea, Hierapolis llactagunaibi tiyac quiriccunamandahuas yapa mañashcata ricushcani. 14Ñáucanchi llaquishca doctor Lucaspas chasnallata Demaspas saludanata cangunama cachanaun. 15Laodicea llactaibi tiyac quiriccunata saludapaichi, chasnallata Ninfatas paihua huasibi tandaric quiriccunatahuas saludapaichi. 16Cai quillcata cangunapura ricushcahuasha Laodiceama cachaichi chibi tiyac quiriccuna ricungahua. Chasnallata ñuca Laodiceama cachashca quillcata cangunama pactamucpiga japisha ricuichi. 17Chasnallata Arquipota caita rimapanguichi Señor Jesucristo mandashcata pactachichun nisha. 18Ñáuca quiquin maquihuanmi quillasha cai saludanata cangunama cachauni. Ñáuca jiru huascahuan huatashca tiyauta ama cungarihuanguichichu. Dios cangunata llaquisha alita rachun nisha tapuni. Chillata rimani, Pablo.


text:
18Say nishgannölami Jesucristuta cüra cananpä Tayta Diosninsi churar Moisés guelgashgan leycunatapis trucasish. Leycuna niyashganno Leví casta cüracuna cumpliyaptinpis runacuna manami Tayta Dios munashganno cawayta camäpacuyashgasu. Saymi Jesucristutana Tayta Diosninsi churash cüransi cananpä. Paymi isanga lapan jusansicunata perdonamashpansi Tayta Dios munashganno cawanansipä yanapaycämansi. Pay cüransi captinmi Tayta Diosta manacushpansi paypa naupancho caycagnöna caycansi.
FREE!
One App.
1550 Languages.


text: 1Chayraykun, wawqe panaykuna, noqanchisqa Diosmanta allin willakuykuna uyarisqanchistaqa más allinta kasukunanchis, saynapi Diospa cheqaq ñanninmanta ama karunchakunanchispaq. 2Diosqa ñawpaq tiempopin angelninkunata mandamuran, ñawpaq abuelonchiskunaman Diosmanta willanankupaq. Chay angelkunapa willakusqanqa anchapas valorniyoqmi karan. Chaymi chay willakuykunata mana kasukuq runakunaqa ancha castigasqa karanku. 3Sichus Diospa ofrecewasqanchis chay ancha valorniyoq salvacionninta rechazaspanchisri, ¿atisunmanchus Diospa castigonmanta ishkapakuyta? Manan atisunmanchu. Kikin Señorninchis Jesucriston Diospa ofrecewasqanchis chay sumaq salvacionmantaqa primerta willakuran. Chaymantañan paypa willakusqanta uyariq runakunaqa rikuchiwaranchis chay salvacionmanta willakuyqa cheqaqpuni kasqanta. 4Chay sumaq willakuyninqa cheqaqpuni kasqanta rikuchiwananchispaqmi, Diosqa ashka milagrokunata, señalkunata, hinallataq ancha admirakuypaq tukuy imakunata ruwaran. Hinaspapas Diosqa munasqanman hinan tukuy clase oficiokunata paypi sapankama creeqkunaman Santo Espirituntakama qowaranchis. 5Diosqa manan angelninkunatachu churaran, preparasqan mosoq pachapi qepa tiempoman jefekuna kanankupaqqa. 6Aswanmi Bibliapiqa, Dios Taytanchismanta mañakuspa, huk runa khaynata niran: “Diosnilláy, ¿pitaq runari paymanta yuyarinaykipaqrí? ¿Pitaq runapa wawanri paymanta llakikunaykipaqrí? 7Runataqa unancharanki angelkunamanta tumpa menos atiyniyoqtan huk tiempollapaq. Ichaqa atiyniyoq reykunata hinaraqmi runataqa coronaykuranki, kay pachapi tukuy unanchasqayki cosaskunata gobiernananpaq. 8Runataqa kay pachapiqa churaranki, tukuy imaymana unanchasqaykikunata cuidananpaqmi”, nispa Diosmi runataqa churaran, kay pachapi tukuy ima unanchasqankunata gobiernananpaq. Ichaqa manaraqmi runaqa rikunraqchu chay tukuy imakuna gobiernananpaq churasqa kasqanta cumplikusqantaqa. 9Ichaqa Señorninchis Jesucristomantaqa allintan yachanchis. Diosmi anchata khuyakuwaspanchis, Wawan Jesucristota kay pachaman mandamuran, huchanchiskunarayku wañuspa, salvawananchispaq. Chayraykun Dios Taytaqa permitiran, Jesucristoqa kay pachapi tiyaspan, poco tiempollapaq angelkunamanta menos atiyniyoq kananpaq. Kunanmi ichaqa, Señorninchis Jesucristoqa ancha hatunchasqa, hinallataq ancha yupaychasqa kashan, noqanchispa favorninchispi wañusqanrayku. 10Diosqa tukuy imakunatan unancharan, pay kikin alabasqa kananpaq. Hinaspapas Diosqa munanmi, payta khuyakuspa kasukuqkunaqa hanaq pacha glorianpi llapallanku kanankuta. Chayraykun Diosqa Wawan Jesucristota permitiran, mana huchayoq justo kashaqtinpas, ñak'arispa cruzpi wañunanpaq, saynapi huchanchiskunamanta salvawaspanchis, cheqaq ch'uya Salvadorninchis kananpaq. 11Noqanchisqa Jesucristopa salvasqanmi kanchis. Chayraykun noqanchisqa paypa ch'uyanchasqan kasqanchisrayku, paywan kushka Dios Taytapa wawankuna kanchis. Chayraykun Señorninchis Jesucristoqa mana p'enqakuspa “wawqeykuna” nispa niwanchis. 12Hinaspapas kikin Jesucriston Taytan Diostaqa khaynata niran: “Noqaqa wawqe panaykuna huñunakusqanku lugarpin, qanmanta paykunaman willasaq. Hinaspan takikunata takispay yupaychasqayki”, nispa 13Hinaspapas nillarantaqmi khaynata: “Noqaqa Diospin cheqaqta confiasaq”, nispa. Hinaspapas kaqmantan nillarantaq khaynata: “Noqaqa kaypin wawqe panaykunawan kushka kashani. Paykunaqa Diospa wawankunan kanku. Paykunatan Diosqa noqaman qowaran”, nispa 14Runakunaqa aychayoq, hinallataq tulluyoq iman kanchis. Chayraykun Señorninchis Jesucristoqa noqanchis hina runa kaspa, cruzpi wañuran, diablota vencenanpaq. Chay diabloqa atiyniyoqmi karan, runakunata wañuchispa, infiernoman apananpaq. 15Ichaqa Señorninchis Jesucristoqa cruzpi wañusqanwanmi noqanchistaqa esclavo hina huchapi kawsasqanchismanta librawaranchis, amaña wañuyta manchakuspa kawsananchispaq. 16Noqanchisqa yachanchismi, Señorninchis Jesucristoqa manan angelkunata salvananpaqchu hamuran. Aswanmi payqa hamuran ñawpaq abuelonchis Abrahampa miraynin runakunata yanapananpaq. 17Hinaspapas Señorninchis Jesucristoqa tukuy imapin noqanchis hinapuni karan; chayraykun payqa runa kaspan derechoyoq, llapallan sacerdotekunapa jefen kananpaq. Hinaspan payqa ancha allin khuyapayakuq sacerdotenchis kaspa, (vidanta Diosman ofrecespa, huk ofrendasqa animal hina) wañuran, noqanchista salvawananchispaq. Chay wañusqanwanmi Señorninchis Jesucristoqa llapallan paypi creeqkunapa huchankunata perdonaran. Chaymi noqanchisqa mana ishkayaspa paypi confiayta atisunman. 18Ichaqa Señorninchis Jesucristo noqanchis hina cuerpoyoq runa kaqtinmi, diabloqa anchata munapayaran huchaman urmachinanpaq; ichaqa manan atiranchu. Chayraykun Señorninchis Jesucristoqa anchata padecespan, allinta yachan, diabloqa runakuna tentay munasqanta. Chaymi ancha atiyniyoq Señorninchis Jesucristoqa noqanchista yanapawananchispaq listo kashan, saynapi noqanchista huchaman diablo ama urmachiwananchispaq.


text: 1Jesusta ñacayninćhu ñacawshïca, ñatac śhamü sumä caycäćhu amcunawan caycüca, jinaman yaśha caminaycü-masiqui caycücämi canan anyapaycälic: 2Maquiquiman ćhulaycuśhan Tayta Diospa uwishnincunactari paypa munaśhanmannuy täpaycälil sumä buluntäwan michiycäliy; ama-ari niycuśhullaptiquichu nïtac illaypa läga-cayllayquiwanchu, sinu'a maynu sumä munacuśhayquiwan-ari. 3Maquiquiman ćhulaycamuśhancunäta ama-ari amllaña mandä michiyaychu, sinu'a allin licachipa paycunaćhu caycäliy. 4Chayćhá quiquin Puydï Michicüca licalimuptin mana camacä sumä-sumä primiucta ćhasquipäcunqui. 5Chaynütac am müsu lasaccunäpis yaśhacunäman sujitaculcay. Lluywan yanapänaculcänayquipä lluyćhüpis mana nunatucüśhalla capäcuy. Isquirbishaćhümi niyan: “Nunatucücunätá Tayta Diosmi śhaycachin; mana nunatucücunätam ichá llaquipayninwan yanapaycun” nil. 6Chayurá Tayta Diospa sumä munayniyu maquinman uyshuycäliy timpullanćhu altuman juluycuśhunayquipä. 7Ima llaquiculcäśhayquitapis Tayta Diospa maquinman-ari ćhulaycäliy; paymari ñawillanćhu cayalcächishunqui. 8Ñatac musyat-musyat sumä tantiaywan capäcuy; cuntrapartiqui Satanaśhmari chapatänanpä wañupacuyä liyun-yupay muyupayan mayantapis micunanpä. 9Chalapacuyniquićhu sumä tacyaycäliy, jinantin pachäćhu chalapacü-masiquicunapis chaynülla ñacaśhanta yaćhayalcal'a. 10Ñatac caynu ash timpulla ñacaycäliptiquim quiquin Tayta Dios muyuchipäcuśhunqui sumä cabalmanña, masïsumanña, callpayümanña, sumä tacyaycümanñapis. Paymari sumä llaquipaycamäninchic, wiñay simpri sumä-sumä tücäninchicta Jesuspa ćhasquinanchicpä ayaycamäninchic. 11Pay sumä munayniyücäri imaypis altuman juluycuśha cachun. Chaynu cachun. 12Chalapacüpa licaśha Silvanowanmi cay ashllay limapaycuyta anyaycälimunacpä isquirbichimulá. Yapam callpanchaycälimuc. Jinaman Diospa llaquipaynin rasun caśhanta niycälic; chayman-ari sumä masïsu chalapaculcay. 13Ñatac amcunanüpis Tayta Diospa ayaśhan Babiloniaćhu cäcämi limaycälimuśhunqui. Chaynütacmi chulí Marcospis limaycälimuśhunqui. 14Amcunapis sumä cuyacuywan limaycanaculcay. Chalapacü-masïcuna Jesusninchicpi jawca cawsay amcunaćhu caycuchun.


text: 1Rubén aylluwan Gad aylluwanmi ancha askha uywayoq karqanku, chaymi Jazer llaqta hallp'ata Galaad hap'iyta qhawarispa repararqanku uywa michinapaq kusa kasqanta. 2Hinaspan rirqanku Moisesman, sacerdote Eleazarman, wakin ayllu umallikunamanwan, nirqankutaq: 3–Qhawariychis, kaypin kashan Atarot, Dibón, Jazer, Nimra, Hesbón, Eleale, Seba, Nebo, Beón llaqtakuna. 4Señor Diosmi kay hap'iypi tiyaqkunata atipaspa tiyachiwarqanchis. Chay hallp'akunan uywapaq kusa pastoyoq, ñoqayku kamachiykikunaqtaq uywayku askha. 5Sumaqta qhawariwankiku chayqa, kay hap'iy hallp'akunata qowayku, hinaspa amaña Jordán mayuta chimpachiwaykuchu, nispa. 6Hinan Moisesqa kutichirqan: –Chhaynaqa, ¿kaypichu qankuna qhepakuyta munankichis, llaqtamasi wawqeykichiskuna maqanakuyman rishaqtinku? 7¿Imanaqtintaq Israel runakunata pisi kallpayachiyta munankichis, Señor Diospa qosqan suyuman mana haykunankupaq? 8Chay kikillantan taytaykichispas ruwarqan, Cades-barneamanta suyu qhamiyaqta kacharqani chaypacha. 9Escol wayq'okama rispankun chay suyuta qhamiyarqanku, chaymantataq Israel runakunata pisi kallpayachirqan Señor Diospa qosqan hallp'aman haykunanku kashaqtin. 10Chaymi Señor Diosqa chay p'unchay phiñarikuspa jurarqan: 11–Egipto suyumanta lloqsimuq runakunaqa llapanmi iskay chunka watayoqmanta wichayman mana haykunqakuchu Abrahamman, Isaacman, Jacobmanwan qonaypaq prometesqay suyuman, mana tukuy sonqochu kasuwasqankurayku. 12Aswanpas Cenezpa miraynin Jefoneq churin Calebwan Nunpa churin Josuellawanmi haykunqaku tukuy sonqo kasuwasqankurayku, nispa. 13Señor Diosqa Israel runakuna contra k'arakta phiñakuspanmi tawa chunka wata ch'inneqpi tumaqayachirqan, pay contra mana chanin ruwaq runakuna llapallan wañupunankukama. 14Chhaynaqa, taytaykichis hinallataqmi millay huchasapa runakuna kankichis. ¡Señor Diospa k'arak phiñakuyninta Israel contra wakmanta q'oñirichinkichis! 15Señor Diosmanta t'aqarikunkichis chayqa, aswan unaymi payqa Israel runakunata ch'inneqpi qhepachinqa, qankunataq kay llaqta wañuchisqa kaqtin huchachasqa kankichis, nispa. 16Paykunataq ichaqa Moisesman qayllaykuspa nirqanku: –Ñoqaykuqa uywaykupaq kanchakunata wawaykupaqpas warmiykupaqpas llaqtakunata sayarichiyllatan munashayku. 17Chaymantaqa ñoqayku kikiykun usqhaylla awqa-tinkuypaq wakichikusaqku, hinaspa wakin Israel runakunaq ñawpaqenta risaqku chay suyuta hap'ikapunankukama. Chaykamataq familiaykuqa allin hark'achisqa llaqtakunapi qhepashanqaku, kay hap'iypi tiyaqkunaq phawaykunanmanta waqaychasqa. 18Ñoqaykuqa wakin Israel runakuna chay suyu hallp'ata sapanka hap'ikapuqtinkuñan kutimpusaqku. 19Hinallataq Jordán mayu inti lloqsimuy kay ladopi hallp'ayku kaqtinqa, Jordán mayu inti haykuy ladopi manaña paykunawan hallp'ata chaskisaqkuchu, nispa. 20Hinan Moisesqa paykunaman kutichirqan: –Chhaynaqa, allinmi, rimarisqaykichista hunt'aychis, Señor Diospa ñawpaqenpi wakichikuychis awqa-tinkuypaq. 21Hinaspa llapaykichis Señor Diospa kamachisqan Jordán mayuta chimpaspaykichis chaypi qhepakuychis llapan awqakunata Señor Dios qarqonankama. 22Llapa suyuntinta hap'ikapuqtinkuñan kutimpunkichis, ahinapin Señor Diospaq ruwanaykichistapas Israel llaqtapaq ruwanaykichistapas hunt'apunkichis. Chaymi Señor Diosqa kay hallp'ata hallp'aykichista hina qhawarinqa. 23Manachus nisqaykichista hina ruwankichis chayqa, cheqaqtapunin Señor Dios contra huchallikunkichis, chay huchaykichismantaqa muchuchisqapunin kankichis. 24Chhaynaqa, sayarichiychisyá familiaykichispaq llaqtakunata uywaykichispaqpas kanchakunata ruwamuychis, rimarisqaykichistan ichaqa hunt'ankichispuni, nispa. 25Hinan Gad ayllu runakuna Rubén ayllu runakunapiwan kutichirqanku: –Ñoqayku kamachiykikunaqa kamachiwasqaykikutan ruwasaqku. 26Kay Galaad hap'iy llaqtakunapin warmiyku, wawayku, hayk'an kaq uywaykupiwan qhepakunqaku. 27Ñoqaykutaq maqanakuypaq wakichikusaqku, hinaspa Señor Diospa kamachisqan awqa-tinkuyman risaqku kamachiwasqaykikuman hina, nispa. 28Chaymantataq Moisesqa sacerdote Eleazarta, Josueta, Israel ayllu umallikunatawan kamachirqan: 29–Gad ayllu Rubén ayllu qharikuna awqa-tinkuypaq wakichisqa Señor Diospa kamachisqanman hina qankunapiwan Jordán mayuta chimpaqtinkun chay suyuta hap'ikapuspaykichisña paykunaman qonkichis Galaad suyuta hallp'anku kananpaq. 30Ichaqa awqa-tinkuypi mana yanapakuyta munaspa Jordanta mana chimpanqakuchu chayqa, Canaán suyupi qankunawan kuskan hallp'ata chaskinqaku, nispa. 31Gad ayllu Rubén ayllu runakunataq kutichirqanku: –Ñoqayku kamachiykikunaqa ruwasaqkupunin Señor Diospa kamachiwasqankuta. 32Ñoqaykuqa awqa-tinkuypaq wakichisqan Canaán suyuta risaqku Señor Diosta kasukuspayku, ichaqa Jordanpa kay ladonpin hap'ikapunayku hallp'aqa kanqa, nispa. 33Ahinatan Moisesqa qorqan Gad aylluman, Rubén aylluman, Manasés kuskan ayllumanwan Amor runakunaq reynin Sehonpa suyunta, rey Ogpa Basán suyuntawan llapa llaqtankunantinta camponkunantinta. 34Gad ayllu runakunan wakmanta sayarichirqanku Dibonta, Atarot-ta, Aroerta, 35Atarot-sofanta, Jazerta, Jogbehata, 36Bet-nimrata, Bet-arantawan, hinaspa chay llaqtakunata allinta perqarqanku, hinallataq uywa kanchakunatapas sayarichirqanku. 37Rubén ayllu runakunataq wakmanta sayarichirqanku Hesbonta, Elealeta, Quiriataimta, 38Sibmata, Nebota, Baal-meontawan. Nebota Baal-meontawanqa wak sutiwanmi churarqanku, hinallataq wakin llaqtakunatapas. 39Manasespa churin Maquirpa miraynin runakunan Galaad hap'iyta rirqanku, munaychakuspataq chaypi tiyaq Amor runakunata lliwta qarqorqanku. 40Hinan Moisesqa Maquirpa miraynin runakunaman Galaad hap'iyta qopurqan, paykunataq chaypi tiyapurqanku. 41Manasespa miraynin Jairtaq kap'ikapurqan Amor runakunaq llaqtachankunata, hinaspa suticharqan: Jairpa llaqtachankuna, nispa. 42Nobataq hap'ikapurqan Kenat llaqtata llapan llaqtachakunatawan, hinaspa paypa sutinwan suticharqan: Noba, nispa.


text: 1Israel runakunan Egipto suyumanta lloqsimurqanku soldado hina t'aqa-t'aqa, Moiseswan Aaronwantaq umallinku karqan. 2Señor Diospa kamachisqanman hinan Moisesqa qelqarqan mita-mita purimusqanku cheqaskunaq sutinta. Purimusqanku mitakunan kaykuna karqan: 3Ñawpaqkaq killaq chunka phisqayoq p'unchayninpin, Pascua Fiesta pasay qhepantin p'unchayta Israel runakunaqa Diospa atiyninwan Ramsés llaqtamanta lloqsimurqanku, llapan Egipto runakuna qhawashaqtin. 4Chaykamataq Egipto runakunaqa Señor Diospa wañurachisqan phiwi churinkuq ayankunata p'ampasharqanku, chaywanmi diosninkutapas muchuchirqan. 5Israel runakunan Ramsesmanta lloqsimurqanku, hinaspan Sucotpi karpakurqanku. 6Sucotmanta puririspataq ch'inneq qorpa Etampi karpakurqanku. 7Etammanta puririspataq kutirirqanku Baal-zefonpa inti lloqsimuy ladonpi kashaq Pi-hahirot cheqasman, hinaspan Migdol qhawaypi karpakurqanku. 8Pi-hahirotmanta puririspataq Puka Qochata chimparqanku, hinaspa Etam ch'inneqman chayarqanku. Chaypin kinsa p'unchay purirqanku, hinaspan Marapi karpakurqanku. 9Maramanta puririspataq Elimman chayarqanku, chaypin karqan chunka iskayniyoq pukyukuna qanchis chunka palmera sach'apiwan, hinan chaypi karpakurqanku. 10Elimmanta puririspataq Puka Qocha patapi karpakurqanku. 11Puka Qocha patamanta puririspataq Sin ch'inneqpi karpakurqanku. 12Sin ch'inneqmanta puririspataq Dofcapi karpakurqanku. 13Dofcamanta puririspataq Aluspi karpakurqanku. 14Alusmanta puririspataq Refidimpi karpakurqanku, chaypin runakunaq ukyanankupaq unu mana karqanchu. 15Refidimmanta puririspataq Sinaí ch'inneqpi karpakurqanku. 16Sinaí ch'inneqmanta puririspataq Kibrot-hataavapi karpakurqanku. 17Kibrot-hataavamanta puririspataq Hazerotpi karpakurqanku. 18Hazerotmanta puririspataq Ritmapi karpakurqanku. 19Ritmamanta puririspataq Rimón-perespi karpakurqanku. 20Rimón-peresmanta puririspataq Libnapi karpakurqanku. 21Libnamanta puririspataq Rissapi karpakurqanku. 22Rissamanta puririspataq Ceelatapi karpakurqanku. 23Ceelatamanta puririspataq Sefer orqopi karpakurqanku. 24Sefer orqomanta puririspataq Haradapi karpakurqanku. 25Haradamanta puririspataq Macelotpi karpakurqanku. 26Macelotmanta puririspataq Tahatpi karpakurqanku. 27Tahatmanta puririspataq Tarapi karpakurqanku. 28Taramanta puririspataq Mitcapi karpakurqanku. 29Mitcamanta puririspataq Hasmonapi karpakurqanku. 30Hasmonamanta puririspataq Moserotpi karpakurqanku. 31Moserotmanta puririspataq Bene-jaacanpi karpakurqanku. 32Bene-jaacanmanta puririspataq Gidgad orqopi karpakurqanku. 33Gidgad orqomanta puririspataq Jotbatapi karpakurqanku. 34Jotbatamanta puririspataq Abronapi karpakurqanku. 35Abronamanta puririspataq Ezión-geberpi karpakurqanku. 36Ezión-gebermanta puririspataq Zin ch'inneqpi kaq Cadespi karpakurqanku. 37Cadesmanta puririspataq Edom qorpa Hor orqopi karpakurqanku. 38Israel runakunaq Egipto suyumanta lloqsimusqanku tawa chunka wata phisqa killa huk p'unchayniyoq kashaqtinmi, sacerdote Aaronqa Señor Diospa kamachisqanman hina Hor orqoman wicharqan, hinaspa chaypi wañukapurqan. 39Payqa pachak iskay chunka kinsayoq watayoqmi karqan Hor orqopi wañukapushaspa. 40Canaán runa Arad reymi Israel runakunaq chayamushasqanta yacharqan, paymi tiyarqan Canaán suyuq Neguev hap'iyninpi. 41Chaymantataq Israel runakunaqa Hor orqomanta puririspa Zalmonapi karpakurqanku. 42Zalmonamanta puririspataq Punonpi karpakurqanku. 43Punonmanta puririspataq Obotpi karpakurqanku. 44Obotmanta puririspataq Moab suyu qorpapi kashaq Ije-abarimpi karpakurqanku. 45Ije-abarimmanta puririspataq Dibón-gadpi karpakurqanku. 46Dibón-gadmanta puririspataq Almón-diblataimpi karpakurqanku. 47Almón-diblataimmanta puririspataq Nebo orqoq inti lloqsimuy ladon Abarim orqo-orqopi karpakurqanku. 48Abarim orqo-orqomanta puririspataq Moab suyu pampapi karpakurqanku, chaymi kashan Jericó llaqta qhawaypi Jordán mayu qayllapi. Chaypin qhepakurqanku Ber-jerimitwan Abel-sitimwan tupaypi. 50Jericó qhaway Jordán mayu qaylla Moab suyu pampapin Señor Diosqa Moisesta nirqan: 51–Israel runakunata niy, Señor Diosmi nin: Jordán mayuta chimpaspaykichis Canaán suyuman haykuspaykichisqa, 52chay suyupi tiyaq llapan runakunatan qarqonkichis, hinallataq unuyachispa hich'asqa dioskunata rumimanta ruwasqa idolokunatapas llapanta wikch'unkichis, wak'a dios yupaychana wasikunatapas lliwta thuninkichis. 53Chay suyuta munaychakuychis, ñoqan chay suyuta hap'ikapunaykichispaq qoykichis. 54Ichaqa sorteaspan hallp'ata rakinakunkichis llapan ayllukunaq familiankunaman. Askha runakunayoq familiakunamanqa hatun hallp'atan qonkichis, pisi runayoq familiakunamantaq huch'uy hallp'ata qonkichis, sapanka familiakunan suerteq tupasqanman hina chaskinqaku. 55Manachus qankuna qarqonkichis chay suyupi tiyaq runakunata chayqa, suyupi tiyaykuqtiykichismi chaypi qhepaqkuna muchuchisunkichis, ñawipi k'ullu chhillpa hina, cuerpopi khiska hina. 56Ñoqapas imatachus paykunata ruway yuyaykusqayta hinan qankunata ruwasqaykichis, nispa.